
CEAHLĂUL 


În inima Carpaţilor Moldovei se ridică spre bolta cerului: Cea- 
hlăul. O cetate uriașă de piatră străjuită de contraforți. Ca să ajungi 
în împărăţia norilor trebuie să-ţi iei tovarăş de drum şoseaua ce 
străjuiește unul din malurile Bistriţei. Mai departe te afunzi în poiana 
din valea pîriului Schitu, inundată de zgomot asurzitor. Pe un scoc 
construit anume curg buştenii la vale. Înaintînd spre amonte, ajungi 
la poalele Ceahlăului, în poiana cu fineaţă de la schitul Durău. 

Ceahlăul, bătrinul rege al Carpaţilor răsăriteni, cunoscut încă 
din vechime, nu e mai puţin vestit la noi ca Pindul sau Olimpul cei 
mult cîntaţi în basme și legende. 

Înalt, cu fruntea semeaţă, Ceahlăul ne oferă posibilitatea ca pe 
vreme foarte senină, către asfinţitul soarelui, să vedem de la 1904 m 
mai toată Moldova. La poale se desfăşoară în toată măreţia gigan- 
tul de beton, zăgazul Bistriţei. 

Cutreierînd prin Ceahlău apar la fiecare pas stinci cu înfăţi- 
șare stranie, poate locuri unde se aduceau ofrande idolilor păgini, 
poate prin aceste singurătăţi să fi fost chiar adăpostul pe pămînt al 
“lui Zamolxis, zeul iubit al dacilor şi geților. Și tot pe aici, prin 
Jocurile unde nu poposesc decît norii şi vulturii bărboși, poate să fi 
stat chiar marele preot Deceneu. 

Pe aceste meleaguri, izvoarele, pietrele, fiece loc are taina lui, 
legenda lui. 'Tîlcul ascuns al legendelor trece povestit de la străbuni 
la buni şi de la ei la fii şi nepoți. Bucuria sau suferinţa, curajul şi 
bărbăţia nu lipsesc în nici una din ele. 

Din vechi timpuri se mai păstrează încă sărbătoarea sau hramul 
Ceahlăului, unică în felul ei în România. Prin felul cum se serbează 
hramul, aminteşte mai mult obiceiurile păgîneşti decit pe cele bise- 
riceşti. La 6 august, după strînsul ptinii de pe cîmp, mulțime de 
ţărani din satele vecine urcă pe munte unde, la lumina focurilor, 
cîntă şi se ospătează toată noaptea. 

Din marea de jnepeni culcaţi de vintul tăios se profilează nenu- 
mărate mogildeţe de piatră, fiecare botezată de popor cu un nume 
potrivit. lar pe coastele domoale sau prin rarişti se desfăşoară un 
covor cu cea mai variată gamă de culori. Pe Ceahlău nu lipseşte nici 
una din florile de munte, dar fiecare apare într-o formă deosebită 
decît în altă parte. O adevărată simfonie. 


ps 


"A fost odată, demult tare, un împărat. El avea o împărăție 
neîntrecută în mărime, frumuseţe și bogăţie. Dar împăratul era totuși 
nemulţumit. Împărăteasa nu-l fericise încă cu un copil. Cît de mult 
îşi dorea împăratul să aibă un fecior, să se fălească cu el! Cite n-a 
făcut împărăteasa ca să aibă un copil ? A stat de vorbă cu toți vracii 
din împărăție. A chemat pe cei mai mari învăţaţi, dar nimeni nu 
izbuti să-i găsească leacul. 

Anii treceau. Într-o zi a poposit în cetate o bătrinică tare gir- 
bovită. Aflase de necazul cel mare al împărătesei şi venise să-i dea 
şi ea un sfat, poate i-o fi de folos. Cînd s-a înfățișat împărătesei, 
aceasta a primit-o cu braţele deschise. 

Și din două-trei vorbe a și pus-o să trimită pe cineva pe muchea 
dealului, să culeagă sunătoare cu floarea roşie. Să facă ceai şi să-l 
bea. Dacă va face aşa o să aibă copii cîţi i-o pofti inima. 

Bătrîna a plecat. Puțin după aceea, bînd ceaiul după spusele 
babei, împărăteasa a făcut o fată. Împăratul s-a bucurat foarte cînd 
şi-a văzut primul copil. Dar el voia totuşi un băiat. Iar a băut împă- 
răteasa ceaiul fermecat, şi iar a făcut un copil. Dar era tot fată. Așa 
s-au petrecut lucrurile de şapte ori. De unde la început nu aveau 

nici un copil, acum aveau şapte, dar toate erau fete. Visul împăra- 
tului de a avea un băiat încă nu se împlinise. 

Atunci împărăteasa a pus slujitorii să o caute pe bătrina atot- 
ştiutoare. Dacă au găsit-o au adus-o în cetate. Împărăteasa i-a mul- 
țumit pentru sfaturile date şi a mai rugat-o s-o înveţe cum să facă și 
un băiat. Bătrîna a povăţuit-o ca atunci cînd fierbe ceaiul şi dă în 
clocot să arunce în vas cîteva flori de coacăze. Şi de data asta sfatul 
bătrinei a fost îndeplinit întocmai. 

Într-o zi împăratul şi-a văzut visul cu ochii. Avea acum un 
băiat de toată frumuseţea, pe care l-a numit Vulturaş. Era un copil 
cum nu se mai aflau alţii. Creştea într-o zi cît alţii în zece. Pe măsură 
ce creştea se făcea tot mai frumos. Părinţii îl sorbeau din ochi. Îm- 
păratul se fălea cu fiul său şi cu cine vorbea îi spunea că Vulturaş 
va fi Craiul Crailor, că asemenea mindreţe de băiat nu se mai află: 

Lui Vulturaş îi plăceau de mic vietăţile înaripate. Odată, pe 
cind se afla în pădure, s-a apucat să umble prin cuiburi. Scotocea să 
prindă pui de păsări cu care să se joace. Mulţi puişori a găsit şi în 
tovărăşia lor s-a jucat toată ziua. Cînd soarele a scăpătat dincolo de 
deal, Vulturaş s-a îndreptat spre casă. Pe drum a dat de un pui de 
vultur cu gitul golaş, care se tîra anevoie. Aripa dreaptă îi atîrna 
zdrobită. Cînd l-a luat în braţe, puiul a pus capul pe umărul lui 
Vulturaş şi s-a rugat să-l ducă acasă. Băiatul ştia unde se află împă- 
răţia vulturilor şi, pentru că socotea că puiul nu va putea ajunge 
singur, a pornit-o la drum. Noaptea se lăsa pe nesimţite. De după 
creasta cea mare a muntelui se ridica luna parcă chemată de cineva 
ca să-i lumineze calea. Noaptea tirziu Vulturaş bătea la poarta ce- 
tății care stătea ridicată pe o culme în mijlocul împărăției unde 
hălăduiau vulturii. Străjile au dat repede de veste stăpînului lor. 
În faţa porţii s-a înfăţişat tatăl puiului, ce era mai mare peste toţi 
vulturii. Cînd şi-a văzut fiul cu aripa zdrobită, l-a cuprins o jale 
fără margini. Dar n-a vărsat lacrimi, ci cu vorbe duioase căuta să-l 
îmbărbăteze pe cel rănit. | 

Vrând să răsplătească bunătatea lui Vulturaş, tatăl puiului l-a 
rugat să-i spună ce să-i dea pentru fapta sa. Dar Vulturaş n-a voit 

să primească nimic. Şi totuşi, pînă la: urmă tatăl puiului l-a răsplătir 
cu o pană de aur, care avea puterea să îndeplinească stăpînului trei 
dorinţe cînd acesta avea să fie în primejdie. 

În timp ce Vulturaş se afla în minunata împărăție a înaripa- 
telor, acasă, împăratul nu-și mai găsea locul. În noaptea aceea, duş- 
manii, care vedeau că împăratul îmbătrîneşte şi credeau că nu mai 
poate lupta, au călcat hotarul împărăției. De bună seamă, se gîndea 
împăratul, Vulturaş a fost răpit de duşmani, dus cine ştie unde şi 
pus în lanţuri. Cînd l-a văzut intrînd în cetate, împăratul se linişti. 

Între dușmanii cei mai de temut pe care îi avea împăratul se 
afla Spînul cel fără de lege, fiul Vrăjitoarei şi nepot de mamă al 
Scorpiei. Adesea Spinul năvălea în împărăție şi distrugea tot ce în- 
tilnea în cale. 

Într-o lupă cu Spînul, impăratul a fost răpus. Vulturaş cu 
toate că era încă băiețandru a luat în miinile sale treburile împără- 
teşti. Spînul atît a aşteptat. A căutat nod în papură ŞI a şi venit cu 
oaste ca să-l supună pe Vulturaş. Prin şiretenia Spînului cel fără de 
lege, oastea impărătească a fost nimicită, iar Vulturaş aruncat în- 
tr-o prăpastie. De aici nu mai putea ieşi. Aducindu-şi aminte de pana 
de aur pe care o purta la el, Vulturaş o scoase din sîn şi spuse : 

— Pană de aur, dă-mi aripi să zbor de aici. 

Ca prin farmec, cît ai clipi, Vulturaș se afla sus pe munte. 
Acolo a pornit din nou lupta cu Spînul cel rău. Cum se băteau, 
Spinul, şiret cum era, l-a prins în braţe şi l-a aruncat:într-o hrubă 
. astupind totodată gura cu o lespede de piatră. 

lar a chemat Vulturaș pana în ajutor: 

— Pană de aur, prefă-mă într-o șopirlă mică, să pot scăpa 
prin crăpăturile stîncii. 

La fel ca şi prima dată, Vulturaş a ieşit la lumina zilei şi iar a 
început lupta cu duşmanul. 

Văzând că nu poate scăpa de el, Spînul a chemat ploaia ' în 
ajutor. Aceasta a venit degrabă şi s-a abătut ca un potop asupra lui. 
Cu ajutorul penei de aur, fiindu-i îndeplinită cea de a treia dorinţă, 
Vulturaş s-a acoperit cu un cojoc de piatră tare. Dar ploaia nu s-a 

putut abate numai asupra lui Vulturaş, ci l-a lovit şi pe Spin. Nele- 
giuitul a fost trintit mai întîi la pămînt, apoi ucis şi tîrit de şuvoaie 
departe prin hăurile fără fund. 

Scăpînd de urgie, Vulturaş stă şi azi pe munte, străjuindu-şi 
de pe înălțime toată împărăţia. 


TOACA 


Masivitatea de conglomerate şi calcare a Ceahlăului a fost 
desfăcută de ape în nenumărate bucăţi. Toaca, una dintre acestea, 
pare să ocrotească cu zvelteţea sa turlele din jur. În împărăţia peste 
care domneşte vîrful 'Toaca (1904 m) nu se aude decît vuietul vîn- 
tului. Pe aici nu se încumetă să-și facă adăpost decît vulturii băr- 
boşi, prinții neîncoronaţi ai Carpaţilor. 

Cupola gotică, căci aşa apare, privită de pe podul Ceahlăului, 
este încinsă la poale de o imensă pajişte alpină, din mijlocul căreia 
ţișnește mantaua sclipitoare în bătaia. soarelui a calcarelor din care 
e alcătuită "Toaca. Întreaga natură vegetală caută parcă şi cel mai 
mic adăpost, ferindu-se din calea năprasnicului vînt care bate în 
rafale ucigătoare. Dar 'Toaca stă Încremenită, nepăsătoare şi rece la 
tot ce se întîmplă în jurul ei. 


A 


Se spune că marea a fost alungată de pe pămînt de puzderia 
de zmei care au pus stăpînire pe împărăţia ce fusese acoperită de 
ape. Cind marea a fugit spre văile în care se află şi azi, au rămas 
o sumedenie de comori ; unele mai la suprafaţa pămîntului, altele în 
adîncuri, aşa cum fuseseră ascunse de valuri. | 

Într-un loc a poposit, după ce pămîntul s-a zvîntat, Zmeul 
Zmeilor cel hain şi plin de ură. După ce şi-a găsit sălaș unde să-și 
odihnească ciolanele lui cele bătrîne, s-a apucat să scormonească. 

pentru a da de comoara care se afla ascunsă de veacuri sub munte. 
Săpa de dimineaţă pînă seara, bătea cu tîrnăcopul şi scotea cu lo- 
pata. Aşa a făcut o groapă largă şi adincă, dar de comoară tot nu 
dădea. Pămîntul şi piatra pe care le scotea din groapă le aşeza 
alături. Grămada creştea văzînd cu ochii. Dar tot ce scotea ziua se 
năruia în timpul nopţii. În fiecare dimineaţă o lua de la început. 
Tare se mai necăjea de tot ce se întîmpla. 

I-a venit atunci în minte un gînd strașnic. Aflase de la semenii 
săi că Vîntul şi Ploaia caută şi ei în alte locuri asemenea comori 
tainice. A stat şi a chibzuit cum să facă, cum să dreagă, ca să-l 
atragă de partea lui și împreună să pornească la treabă. I-a chemat 
la sfat şi s-au aşezat la tocmeală, cu Vîntul şi Ploaia, ca să-i ajute 
să scoată comoara din adincul pămîntului. Şi astfel s-au învoit să 
împartă ce vor găsi pe din două. O jumătate avea s-o ia zmeul, că 
al lui e locul, iar cealaltă jumătate s-o împartă între ei Vîntul şi 
Ploaia, ca fiind numai ajutoare. După ce tocmeala a fost încheiată, 
s-au apucat de treabă. | 

În timpul zilei, Zmeul săpa cît îl ţineau puterile. Noaptea, 
Vîntul îşi strîngea puterile şi spulbera pămîntul fărimiţat, după 
care venea Ploaia cu apele sale și căra de vale pietrişul şi bolovanii. 
Treaba mergea destul de bine. O vreme au lucrat din toate puterile. 
După un timp însă, a intrat zizania între ei. Zmeul spunea că s-a 
înşelat cînd s-a tocmit părtaş cu ei, că partea cea mai mare trebuie 
s-o ia el, că munceşte mai mult. „Ce poate face Vîntul sau Ploaia 
dacă nu sap eu?“ spunea cu fală Zmeul cel rău. Drept răspuns, 
Vintul, care se credea cel mai puternic, spunea la rîndu-i: „Fără 
mine, fără puterea mea, văile s-ar umple de bolovani şi Ploaia n-ar 
mai avea unde căra pietrişul. Eu duc ţărîna la şapte poşte de groapă“. 
Dar nici Ploaia nu se lăsa mai prejos. Socotea la rîndu-i că i se cu- 
vine partea cea mai mare. De altfel, Ploaia se mai gindea că ea 
singură ar putea scoate comoara la suprafaţă. 

N-a trecut mult şi de la ceartă s-a iscat şi bătaia. Vîntul s-a 
înțeles În ascuns cu zmeul s-o alunge pe tovarășa lor. Zis și făcut. 
De cum se lăsa seara, Vîntul începea să sufle cu putere. Norii se 

imprăştiau, iar Ploaia devenea tot mai neputincioasă. De la o vreme, 
Ploaia a băgat de seamă unde avea să ducă mirșăvia pe care o pusese 
la cale zmeul. L-a lăsat un timp s-o creadă într-adevăr neputincioasă. 

În timpul unei zile, pe cînd Vîntul dormea prin ramurile copa- 
cilor, Ploaia s-a miîniat aşa de tare, că n-a mai aşteptat noaptea şi 
s-a apucat să-şi adune norii. S-a pornit atunci să arunce apă cu 
găleata peste locul unde săpa Zmeul. Cît ai clipi, groapa se umpluse 
cu apă. Mai să-l înece. Văzind urgia care se abătuse asupra sa, Zmeul 
a chemat Vîntul în ajutor. Cînd acesta s-a apropiat de noi şi a 
inceput să-i împrăștie, Ploaia a fugit repede la fratele ei mai mare, 
Fulgerul cel năprasnic. După ce a aflat despre ce e vorba, Fulgerul 
se năpusti asupra pămîntului, aruncîndu-și toate flăcările. Zmeul 
care nu apucase să iasă încă din groapă a fost prins de Fulger şi 
săgetat. Trupul mătăhălos s-a prăbuşit ca un bolovan în fundul 
gropii. 

De atunci Vintul şi Ploaia au devenit cei mai mari vrăjmaşi. 
Dușmănia lor e vecină cu moartea. În zadar caută Vintul să scoată 
singur comoara din fundul pămîntului. Fulgerul se aruncă în mii de 
trăsnete peste vîrful de piatră. Îl loveşte sec, ca ciocanul într-o toacă, 
iar muntele vuieşte aşa de tare, că umple de zgomot întreaga zare. 


PANAGHIA 


Din mijlocul stîncilor, la marginea unei prăpăstii amețitoare, se 
ridică Panaghia. De veacuri stă înfiptă ca un corn uriaș în spinarea 
Ceahlăului. De jur-împrejur păduricea de jnepeni acoperă pietrele 
ca un minunat covor din basme. 

Ploaia a sculptat cornul de piatră al Panaghiei, așa că el apare 
scrijelit Şi rotunjit. Domol, dar măreț şi impunător, cornul stă medi- 
tativ şi priveşte la cele ce se întîmplă în jurul său, asociind întîm- 
plările prezentului cu cele ale trecutului îndepărtat. 


bd 


Se zice că demult, foarte demult, s-au născut într-un sat, la 
margine de pădure, doi fraţi gemeni. Semănau ca două picături de 
apă. Dar nu numai la înfăţişare, ci şi la felul lor de a fi. Pe măsură 
ce creşteau, fraţii se iubeau tot mai mult. Ei nu s-au certat nicio- 
dată, chiar dacă atunci cînd erau mici mai aveau de împărțit nis- 
caiva jucării. De copilandri au fost obișnuiți cu viaţa aspră, plină 
de lipsuri, căci tatăl lor, om sărac, nu le putea da mai mult. Cea 
mai mare fericire a lor era să meargă la pădure, să asculte freamătul 
copacilor. Așa se face că în scurtă vreme au învăţat taina copacilor. 
şi O dată cu ea şi meseria de tăietor cu securea. Fiecare din ei își 
ducea viaţa aşa cum putea. Niciodată n-au avut mai mult decit să 
trăiască de la o zi la alta. Banii care-i cîștigau abia le ajungeau 
pentru merinde. 


(i 

Într-o zi ca în multe altele suiau costişa muntelui. Mergeau 
tăcuţi, ca de obicei, unul în urma celuilalt, pe poteca ce şerpuia spre 
partea de pădure unde aveau să taie lemne. Urcau din greu. Pe 
alocuri poteca era fărtmată de șuvoaiele de apă. Într-un tirziu au 
ajuns într-un loc unde cărăruia nu mai urca așa pieptiş. Era mai 
domoală. Se apropia golul muntelui. Deodată, dintr-un tufan de 
zmeură, se ivi un urs mătăhălos. Îşi întoarse: capul într-o parte şi 
alta şi o porni în sus. Flăcăilor nu le-a prea plăcut întîlnirea aceasta 
aşa de dimineaţă. N-aveau nici un chef să-l supere pe moş Martin, 
de vreme ce el nu dădea semne de nelinişte. 

Au mers aşa o bucată de drum. Deodată, ursul începu să mor- 
măie. Se pare că văzuse ceva care-l supăra şi făcu calea întoarsă. 
Venea cu mersul legănat dar repejor. Cînd s-a apropiat de flăcăul 
din faţă, acesta se dădu într-o parte. Atunci ursul s-a repezit la el 
ŞI l-a trîntit la pămînt. Văzînd ce se întîmplă, cel care era mai în 
urmă pe-potecă a sărit-în--ajutorul. fratelui său. S-a năpustit cu 
securea-asupra- ursului;-Se-vede-treaba-că în grabă n-â prins securea 
cum/ se,cuvine de Coadă, căci a scăpat-o din mînă de îndată ce a 
lovit ţeasta ursului. Întărîtat, ursul l-a lăsat pe cel căzut şi s-a repezit 
la cel ce-se-afla în picioare. Sărind-ca ars din locul lui, cel” căzut se 
azvirli asupra fiarei. Căută cuțitul de la cizmă şi nu-l găsi. Atunci 
prinse cornul cu care se chemau unul pe altul, fraţii, cînd se aflau 
la mare depărtare. Şi lovind cu putere, ursul a căzut la pămînt 
urlind înfiorător. 

Urla fiara de ţi se făcea părul măciucă auzind-o. Nu după 
multă vreme s-a domolit. Cînd s-au apropiat de el, ursul murise. 

Nu ştiu cum se făcu căci după ce ursul a tost doborit, fraţii, 
care niciodată nu s-au certat şi nici nu și-au spus vorbe de ocară, 
s-au luat la harță. Cel care lovise cu cornul spune că pielea i se 
cuvine lui. La fel susţinea şi celălalt că fără el ursul l-ar fi trimis 
pe frate-său pe lumea cealaltă. 

În vremea cînd cearta era în toi, s-a petrecut un luctu ciudat. 
Cornul din pieptul ursului a început să crească văzind cu ochu. La 
început a crescut de un cot, apoi de un stînjen şi mai tîrziu de mai 

mulţi stînjeni. Se îngroşa mereu, mereu, pînă a acoperit de tot leșul 
ursului. Acum ursul nu se mai vedea, dar cornul tot mai creştea. 
Văzînd cornul frăţiei lor, care de atitea ori îi adunase laolaltă, 
feciorii şi-au dat seama că făcuseră o mare greşeală certindu-se, ei, 
care toată viaţa nu şi-au spus unul altuia nici o vorbă urîtă. S-au 
uitat unul în ochii celuilalt şi au plecat ruşinaţi de la locul cu 
pricina. 
De atunci cornul stă înfipt în locul acela şi se mai vede şi azi. 
lar fraţii nu s-au mai certat cîte zile au mai avut de trăit. 


DOCHIA 


Pe tăpşanul ce se deschide sub Panaghia, acoperit totdeauna 
de verdeață, stau răsfirate o sumedenie de stane de piatră. De mii 
de ani calcarele muntelui sînt modelate la fel cum mina măiastră a 
unui sculptor dă viaţă lutului, prefăcîndu-l în chip omenesc. Cio- 
bani de prin partea locului au botezat stinca mai mare Dochia, 
fiind asemănătoare cu o fată îmbrăcată mocăneşte, o ciobăniță. Bo- 
Jlovanii din jur par a fi nişte oi, ce stau să dormiteze la umbră, atunci 
cînd la amiază e mare zăpuşeală şi nu mai pot paşte. Cum stă Dochia 
faţă de bolovanii din Jur, îţi vine să crezi că, dacă într-adevăr au 
fost cîndva fiinţe, ele au fost urmărite de o oaste mare. Dochia se 
află la margine de prăpastie. Tot locul roată parcă e brăzdar de 
urmele unei oştiri, căci pe fiece piatră se zăresc urme de copite. 

Dar martorul cel mai crezut rămîne tot natura, care de-a lun- 
gul timpului a măcinat roca, a scrijelit-o, pînă i-a dat forma în care 
se arată azi Dochia şi oile din jurul ei. 


ps 


S-a întîmplat cîndva... 

Dacii, strămoşii noştri, pierduseră primul război cu romanii. 
Dar cu toată înfrîngerea suferită n-au fost îngenuncheaţi. Nu o dată 
s-a întîmplat ca imperiul roman să trăiască clipe de încordare. Con- 
diţiile puse de 'Traian regelui dac, Decebal, înrobeau ţara și poporul. 
Era necesară deci o răscumpărare prin luptă a ceea ce se pierduse. 

Imperiul roman nu avea să-și găsească liniștea atîta timp cît?la 


Dunăre se afla Dacia şi regele ei, Decebal. Singurul lucru ce-i rămi- 

nea împăratului roman era să termine odată pentru totdeauna cu 
această ţară. În cel de al doilea război, armatele romane au ajuns 
pînă în inima ţării, sub zidurile cetăţi Sarmizegetusa. Dacii se .bă- 
teau cu disperare. Mulțimea vrăjmașilor îi copleşea. Multe atacuri 
date prin surprindere au fost respinse. Dar cohortele romane erau 
împrospătate mereu. Dacii se răreau văzînd cu ochii. Cind romanii 
au pătruns în cetate n-au mai găsit nimic. Căpeteniile dace şi-au 
curmat zilele, pentru a nu cădea vii în mîinile năvălitorilor. 

Înconjurat de cei mai credincioşi dintre slujitorii săi, Decebal 
şi fiica sa au luat drumul codrului. Împresurat de duşmani, Decebal 
pierde şi ultimii oșteni. În faţa restriştei, regele dac goli cupa morţii şi 
se străpunse cu sabia. Rămasă singură, fără nici un ajutor, fiica lui 
Decebal se afundă în desișul de nepătruns al pădurii. Pentru moment 
romanii s-au mulţumit cu capul lui Decebal, pe care l-au trimis la 
Roma, să vadă şi senatul că imperiul a fost salvat de cel mai crîncen 
duşman : viteazul şi temutul Decebal. | 


Cînd a aflat generalul care cucerise cetatea că fiica lui Decebal 
n-a fost găsită ca să fie adusă în faţa împăratului, în semn de supu- 
nere, s-a miniat foarte. A dat poruncă aspră ca patru legiuni romane 
să se pregătească de luptă şi s-o urmărească. 

— Să fie adusă vie sau moartă și înfăţişată împăratului, a 
tunat generalul către căpitanul care avea să urmărească pe tinăra 
copilă. 

Oştenii, înarmaţi cu lănci și suliţi, au pornit pe poteci întune- 
cate în căutarea frumoasei fete. Lipsită de apărare, copila îşi luase 
lumea în cap. Pierderea tatălui o descumpăni într-atita, încît, cu- 
prinsă de groază, ceru ajutor zeului Zamolxis. Zeul iubit al dacilor, 
acela care aducea timpul frumos şi cerul fără nori a ferit-o de multe 
ori de primejdie. Cînd armata era aproape s-o împresoare, Zeul i-a 
luminat mintea şi ea a găsit poteca care/o ducea spre satele unde 
avea să se ascundă. Multe zile în şir a fost hăituită de duşmani. Dar 
fata s-a ascuns şi a scăpat pentru o clipă de rușine. 

Săturindu-se de atita căutare, legiunile romane s-au întors de 
unde plecaseră. Comandantul s-a înfățișat cu capul plecat. Ordinul 
dat-nu fusese îndeplinit. Spumegînd de mînie, generalul a dat poruncă 
să i se taie capul. 

— Să zacă în ţărină capul acela ce nu ştie să-mi îndeplinească 
porunca. 

Și cuprins de aprigă mînie s-a înconjurat de alte legiuni și în 
fruntea lor a pornit chiar el. 

Generalul mergea călare, iar legiunile răsfirate începuseră să 
cerceteze cu şi mai multă băgare de seamă potecile pădurii. Au mers 
ei trei zile şi trei nopţi, dar de fată n-au dat. Cînd se iveau zorile, 
ca să înceapă cea de a patra zi, oastea pătrunse într-un desi prin 
care nu se putea trece decit cu mare greutate. Acolo era ascunsă fiica 
lui Decebal. Auzind loviturile de secure, căci soldaţii î începuseră a 
dobori copacii, pentru a-și croi drum, tinăra copilă a simţit fiori 
reci, care i-au năvălit pînă în fundul inimii. A alergat spre vale, să 
găsească altă ascunzătoare. Într-o margine de poiană a aflat o casă 
părăsită. Acolo şi-a lăsat straiele ei de fiică de rege şi le-a schimbat 
cu altele, ţărăneşti. Dar nu de fată, ci de băiat. A luat din cui cămașă, 
iţari ŞI suman mocănesc şi a pornit- o la drum. 

__ După ce armata a scotocit peste tot, a pornit-o mai departe. 
În miezul unei zile generalul își opri calul în faţa unui flăcău, mocan 
sadea după straiele ce-i acopereau trupul. 

—  Încotro ai pornit-o, băiatule ? 

Potrivindu-şi glasul, fata îi răspunse : 

— La oi, că a dat lupul în ele şi a rupt cîteva noatine. 

Inima i se făcuse mică, mică de tot. Dar generalul îl mai iscodi : 

— N-ai văzut trecînd pe aici o fată în straie regeşti ? 

Simţind primejdia, fata s-a făcut că nu pricepe ce 1 se spune. 
Dădea mereu din cap, semn că nu înţelege. 

Văzînd că n-o scoate la capăt cu băiatul, generalul o porni spre 
satul din vale. Peste tot era pustiu.. Puse atunci să se cerceteze fiecare 
casă. Un oştean a dat într-un ungher de nişte straie regeşti. Generalul 
se făcuse roşu ca para focului. Nu-și găsea locul. Fata le scăpase din 

mină. Atunci ordonă să iscodească pe oricine va întîlni. Romanii nu 
O vor ierta cu nici un preţ. 

Cercetind casă cu casă, fiecare colț, fiecare groapă, bătînd pas 
cu pas pădurea, lunca, valea, armata trecu peste multe ape şi sate, 
peste munți și văi. lemîndu-se că s-ar putea întilni din nou cu legiu- 
nile romane, fata cobori într-un sat de pe malul Mureşului și poposi 
la o babă. După ce-i istorisi babei de-a fir-a-păr tot necazul ce se 
abătuse peste capul său, baba scotoci prin ladă şi scoase două rînduri 
de straie ale moşneagului şi ale ei şi le dete fetei. 

— "Ţine, maică, să ai la drum. Cînd vrei să-ți fie bine să le pui 
sau pe cele bărbătești sau pe cele muiereşti. Aşa să faci. 

— Mulţumesc, maică, că mult bine mi-ai făcut. 

— Vezi, fată dragă, în ţarc sînt vreo şapte miei, ia-i cu tine, 
poate ţi-or fi de folos. 

Și primind de la babă şi o legătură cu merinde, fata plecă. 
Schimbă straiele de flăcău cu cele de moşneag. Se cocîrjă de spate şi 
sprijinit în toiag o porni mai departe. Merse o bucată de vreme pină 
cînd simţi că se apropie cineva. Fata întoarse capul şi zări baba care 
O ajutase mai înainte. 

— Fugi, maică, mai repejor, că mare prăpăd e în urma ta. 
Armată mare, cum nu s-a mai văzut nicicînd pe la noi, vînzolește 
tot satul. 

Fata o porni mai repejor, mînînd mieii, care lăsau în urma lor 
un nor de praf. Într-un tîrziu a fost ajunsă de legiunile romane. 
Cînd a dat de un moşneag, prăpădit și gîrbovit cum era, generalul 
îl măsură din cap pînă în picioare şi făcu semn soldaţilor să stea. 

— N-ai văzut, moșule, o fată sau un flăcău trecînd pe aici? 

— Ba am văzut o fată voinică şi frumoasă mergînd încolo în 
sus. Era aşa de mîndră că nici ziua bună nu mi-a dat. 

— Încolo zici, moşnege, că a apucat-o ? 

— Chiar aşa, încolo. 

Cine ştie dacă acel încolo era spre răsărit, miazănoapte sau 
miazăzi ? Cine ştie dacă cele povestite s-au întîmplat sau ar fi putut 
să se întimple ? Bătrînii spun că după multe zile de drum, fiica lui 


19 


Decebal a ajuns pe muntele Ceahlău. Poate chiar pe muntele Ko- 
gaionul, muntele cel sînt, unde îşi avea lăcașul ceresc zeul Zamolxis. 
Dar nici aici n-a avut liniște. Înşelat de atîtea ori, generalul se hotări 
să urmărească pe toţi drumeţii ce-i ieșeau în cale şi mai ales pe moş- 
neagul care arătîndu-i locul pe unde trecuse fata îl făcuse să piardă 
într-o prăpastie aproape două legiuni. Cînd armata ajunse pe munte, 
un Oştean a zărit într-un tufiş de jnepeni straiele moșului cu care se 
întilniseră pe drum. Generalul era convins acuma că numai fata 
putea să facă acest lucru, căci aflase încă de mult că-i ageră la minte. 
Era doar fiică dacă şi ştia să iasă chiar din cea mai grea încurcătură. 

Zdrobită de oboseală, fata se așeză pe un bolovan, la marginea 
unei prăpăstii şi aţipi. În jur mieii păşteau liniștiți. Deodată auzi 
zăngăneli de arme şi tropote de cai. Fata sări buimacă din somnul 
care o cuprinsese. În faţă stătea generalul, într-o parte şi alta, ostași 
al legiunilor romane. În spate o prăpastie adîncă, căreia nu i se vedea 
nici fundul. Ce să facă ? Prin faţa ei treceau cele mai felurite întîm- 
plări. Pe toate le trăise. Parcă aievea îi răsăreau, ca Într-o poveste, 
toate păţaniile la care fusese supusă pînă atunci. Cu o mişcare ageră 
zvirli broboada care-i acoperea capul, lăsînd să-i cadă pe spate pă- 
rul lung şi mătăsos. Generalul încremeni. Era fata pe care o căuta de 
multă vreme. Păşind cu curaj, fata se apropie de soldaţi săgetîndu-i 
cu privirea. Nimeni nu scotea o vorbă, parcă amuţiseră. Era o linişte 
în Jur ca la rugăciune... 

Ridicînd mîinile spre cerul albastru fata se rugă zeului ei pro- 
tector. Apoi se întoarse cu spatele. Cînd generalul repezi la ea mina 
să-i întoarcă faţa, mîna îi lunecă pe piatra lucie şi albă ca varul. 
Fata se prefăcuse într-o stană de piatră şi alături de ea mieii cu care 
venise. 

Legiunile romane.căzură cu faţa la pămînt, cuprinse de spaimă. 
Comandantul, care se ţinea încă pe picioare, se trase înapoi îngrozit 
de cele ce văzuse. 

De la această întîmplare a trecut multă vreme. : 

Şi astăzi, dacă paşii te mînă prin aceste locuri, la o margine de 
prăpastie poţi vedea o stană de piatră care stă tăcută, semeaţă şi 
demnă în mijlocul mieilor săi. 

ŢARA VRANCEI 


La capătul dinspre miazăzi al Carpaţilor moldoveneşti, acolo 
unde aceştia îşi dau mina cu cei munteneşti, se întinde la adăpost de 
biciuirea vîntului, vechea 'Ţară a Vrancei. Străjuită din toate părţile 
de zidurile munţilor Lăcăuţ şi Penteleu, care parcă se adună spre 
cocoloaşa Odobeştilor, "Ţării Vrancei i-a fost dat să vadă de-a lungul 
vremii cum cresc şi înfloresc aşezările omeneşti. Soveja, Dragoslo- 
veni, Cîmpuri, Vizantea şi multe altele își au originea hăt-departe 
în negura vremurilor. S-au născut rînd pe rînd după ce s-au potolit 
poftele de război ale lui Vasile Lupu, domnul Moldovei, şi Matei: 
Basarab, domn peste toată "Ţara Românească. 

+ Odată vrăjmășia pusă la pămînt, domnii s-au împăcat şi au 
ridicat cîte o mănăstire unul în ţara celuilalt. Aşa a purces Vasile 
Lupu să zidească mănăstirea Stelea din Tîrgovişte și Matei Basarab 
mănăstirea Soveja în Moldova. Mănăstirile strîngeau în jurul lor 
aşezări omeneşti, care au crescut cu vremea. Felurite neamuri de 
oameni au poposit prin aceste locuri. S-au gospodărit și s-au înmul- 
ţit. O veche legendă aminteşte de mutarea oamenilor dintr-un loc 
în altul şi aciuarea lor pentru totdeauna în minunata Ţară a Vrancei. 


A 
Cică demult, foarte demult, trăiau pe aceste meleaguri multe şi 


felurite neamuri de uriaşi. Într-un loc, în văgăunile Şuşiţei, îşi du- 
cea viaţa o femeie de uriaș, care avea trei băieţi. Cît era -ziulica de 

mare, băieţii se zbenguiau pe văi şi lunci, pe coame sau creste de 
munţi, căci pentru ei urcatul sau coboritul era un fleac. Într-o goană 
bună ajungeau din vale pînă pe piscurile cele mai înalte. Iar cînd 
voiau să sară peste o apă, era de ajuns să mărească puţin pasul. Și 
apoi de, ce să vă spun, pînă şi cel mai mic era aşa de voinic, că ar fi 
smuls trei copaci din rădăcini deodată şi i-ar fi zvirlit cît colo. Ba, 
cînd aveau chef de joacă, se întreceau la azvîrlitul pietrelor, și uite 
aşa, într-o bună zi, cînd erau pe vîrful muntelui, s-au apucat la în- 
trecere, care aruncă cu bolovani mai departe. 

A apucat cel mare un bolovan uriaş din munte, aşa cum am lua 
NOI O pietricică în mină, şi-l azvîrli cale de-o poştă. Mezinul nu vru 
să se lase mai prejos. Înșfăcă şi el o stîncă şi-i dete drumul. Zbirntind 
prin văzduh, stînca zbura spre văgăunile înnegurate ale văilor. Cînd 
îi veni rîndul, cel mai mic înşfăcă o lespede mare cît casa, o roti de 
vreo două ori pe deasupra capului şi, cînd îi dete drumul, țişni ca 
din praştie de se duse cale de nouă poşte. Voind să-și vadă isprava, 
s-au apucat să măsoare cu paşii lor de uriași care dintre bolovani a 
căzut mai departe. Primele două stînci le-au găsit, dar a treia a fost 
cu neputinţă. Scotocind peste tot, căutînd-o în dreapta şi în stînga, 
cei trei copii ajung într-o poiană. Şi, osteniţi cum erau, au stat locu- 
lui să mai răsufle puţin. Stînd ei aşa, cel mic zăreşte cîteva mușu- 
roaie, parcă de furnici. Le cercetă cu de-amănuntul. Curios din fire 
cum era, şi pentru că nu-și dădea seama de ce putea să fie, adună 
în poala lui de uriaș vietăţile ce mişunau cu mușuroi cu tot. Cu 
„poala plină alergă la mă-sa să-i arate ce-a găsit. Ceilalţi doi fraţi au 
pornit-o şi ei după cel mic, care se auzea în depărtare hăulind de 
bucurie. 

— Iată, mamă, ţi-am adus o poală întreagă de merinde, să ne 
faci ceva de-ale gurii. 

La auzul acestor vorbe, mă-sa se aplecă spre poala copilului, 
ca să vadă ce-i adusese. Şi mama a rămas înmărmurită. Nu-i venea 
să creadă ce vedea. Se uita cu luare-aminte la fiecare gînganie care 
mişuna în poala lui. Lua seama la cutiuţele în care intrau şi ieșeau 
gîngăniile, le cerceta fiecare pas, unde se duc şi ce fac micile vietăţi. 

Nu se sinchiseau de loc în poala copilului. Îndreptîndu-se de şale, 
mama luă o gînganie, o puse în podul palmei şi o privi cu luare- 
aminte. Era abia cît un beţigaş de chibrit. Băieţii se uitau la mine-sa. 
Atunci mama spuse copiilor cu glas duios: 

— Dragii mei, aflaţi că ăştia sînt oameni, iar cutiuţele acestea 
sînt casele în care trăiesc ei. Mergeţi cu grabă şi cu mare băgare de 
seamă aşezaţi-le la loc, de unde le-aţi luat, căci după ce noi nu vom 
mai fi, ei vor stăpîni aceste locuri. 

De bună seamă că băieţii au ascultat sfatul mamei, dar locul de 
unde luaseră mușşuroiul nu-l mai găsiră. Atunci fătul cel mic, cu 
poala plină, a început să scoată cîte un pumn de gîngănii şi să-i lase 
ICI şi colo, pînă şi-a golit poala. 

De atunci şi pînă astăzi, satele cu oameni din "Ţara Vrancei sînt 
răsfirate pe aceste meleaguri, aşa cum le-a scos puiul de uriaș din 
poala lui. E 


„LA SCAUNE“ 


Ţara Vrancei, regiune de un pitoresc neasemuit, este închisă în 
partea dinspre soare-răsare de Măgura Odobeştilor sau dealurile 
Odobeştilor, cum li se mai spune. Înălțimea abia ajunge la 1000 de 
metri. Dacă paşii te mînă dinspre Moldova sau șesurile Brăilei, Mă- 
gura Odobeştilor apare la orizont ca un muşuroi conic, căruia 1 se 
alătură dealuri mai mici. 

În creştetul ei se află locul ce se cheamă „La Scaune“. Un loc ca 
multe altele, dar care îşi are legenda lui. 


pd 


O poveste veche, numai de bătrîni știută, glăsuiește așa... Era 

A A . . « . LT, PI . 
intr-o vară, în timpul domniei lui Ștefan cel Mare. O secetă cumplită 
se abătuse asupra ţării. Pe cerul albastru nu se zărea nici un petec de 
nor. Despre ploaie nici nu era vorba. Crăpase tot pămîntul de atita 
arşiță. Se veştejise iarba de pe cîmp, iar vitele mureau în ogradă de 
foame. Și unde mai pui că tot în vara aceea se abătu pe capul mol- 
dovenilor și năvala tătarilor. Veneau duşmanii, cîtă frunză şi iarbă, 
în goana cailor, după prădăciuni, iar pe unde treceau numai praf şi 
pulbere rămînea. lată-i ajunşi la apa Siretului. Acolo, viteazul şi 
. Ri RY . . . “A A 
nebiruitul, mare căpitan de oşti — Ştefan — le ieşi în cale cu o mînă 
de oșteni, tot unul și unul. Ajunseră faţă în faţă, puhoiul hanului 
tătărăsc şi Ştefan cu ceata lui de moldoveni. Dar cum Ştefan era 
aspru la miînie, n-aşteptă mult şi îndemnîndu-și oştenii îi şi lovi din 

faţă şi din coaste, încît fu prăpădenie mare în rindul tătarilor. Au 
zăngănit lăncile din miezul zilei pînă noaptea tirziu. La lumina lunii 
puteai vedea la tot pasul grămezi mari de leşuri, la fel cum stau 
clăile de fîn pe cîmp. Mulţi oșteni de-ai lui Ştefan au căzut atunci. 
Au căzut şi boieri, şi căpitani, și țărani. Că mulți ţărani şi-au lăsat 
casa şi satul şi au venit la porunca domnului să apere ţara. Şi, cum 
Ștefan, care purtase multe bătălii, cunoştea năravul tătarilor, că 
odată bătuţi vor veni din nou cu armată şi mai mare, a poruncit să 
se sape în grabă morminte pentru ai lui şi strîngînd pe cei ce mai 
rămăseseră au luat drumul munţilor, pentru a aduna alte cete de 
oşteni. Au mers ei călări în sus, pe Valea Putnei, pînă au poposit pe 
un deal de unde se putea vedea toată valea din jur. Prin aceste locuri 
nu trăia nici un om. Sleiţi de atîta cale, s-au așezat pe un tăpşan, 
unde domnul Ştefan a poruncit să se aducă merinde şi să se întindă 
masă mare, pentru că învinsese duşmanul. Şi-i îndemnă domnul pe 
fiecare să tragă scaunul aproape de bucate. Dar scaunele erau nişte 
bolovani. Şi locul acesta unde s-a întins masă mare s-a numit de 
atunci „La scaune“. 

Prin aceste locuri, după cum am mai spus, nu-şi avea sălaş nici 
un om. Atunci domnul Ştefan s-a gîndit că n-ar fi rău să dăruiască 
locurile unui boier care a tras cel mai bine cu spada în luptă. Dar 
cum nimeni dintre boieri nu s-a încumetat să le primească, numai 
iată că i le dăruieşte căpitanului de călăreți Odob, că bun lucru fă- 
cuse în războaie. 

După această întîmplare au rămas să stăpinească aceste me- 
leaguri numai Odob şi cu nevasta lui. Ma: apoi au avut copii, nepoți 
ȘI strănepoţi, așa că nu trecu multă vreme şi locurile s-au umplut de 
lume. S-au ridicat peste tot locul o puzderie de sate şi cătune. lar 
împrejurimile pînă hăt departe s-au numit tot cu nume de fraţi, su- 
Tori, nepoți şi strănepoţi, că toată regiunea tot de neamurile lui Odob 
era stăpinită. Şi de atunci şi pină astăzi locurile din jurul dealului 
Odobeşti se cheamă, că stăpînitea de la Odob vine. 


TIGĂILE CIUCAȘULUI 


Urcuşul pe valea Teleajenului este cam anevoios. Dar e bine să 
fie început de la Vălenii de Munte, trecînd prin Drajna de Jos şi 
Mîneci Ungureni, pentru ca mereu să ai în faţă locul unde vrei să 
ajungi. 'Ţinta finală e, desigur, virful Ciucaş. 

Lupta cu greul va fi încununată de minunatele privelişti ce se 
deschid în faţa ochilor. Teleajenul năvăleşte între pereţii de gips, 
sărind de pe un prag pe altul. Panta creşte mereu. Versantele pline 
de verdeață se înalță spre cer. De la mănăstirea Cheia, valea pare să 
se mai îndrepte, dar panta creşte tot mai mult, pînă ce ajungem pe 
cărările golului alpin. 

Ajungem pe o şa, apoi dăm într-o văiugă și iată-ne la poalele 
cetăţii de piatră. Pirîiaşele ce se aruncă în Teleajen au ros povirni- 
şurile, despicînd bucăţi din munte. Piatra din care e alcătuit Ciuca- 
şul se aseamănă cu cea a Bucegilor, tot conglomerat, numai că înăl- 
ţimea lor abia ajunge la 1956 m. Tigăile, căci aşa se numeşte această 
creastă, opera ploilor și vînturilor ce rod fără încetare din trupul 
muntelui, ni se prezintă în faţa ochilor ca un tărim dintr-o altă lume, 
o lume de basm. Aici este împărăţia vulturilor. 


„= 
A fost odată ca niciodată. A fost un împărat care stăpînea o 


ţară aşa de mare, că nu i se cunoşteau marginile. Era bogată împără- 
ţia cum nu mai era alta pe faţa pămîntului. Dar împăratul era om 

rău şi neîndurător. Boala lui pentru avere îl făcea să urască pe toată 
lumea. Cel mai mult sufereau din pricina asta cei săraci, care abia îşi 
duceau zilele de azi pe mîine. Când birurile rămîneau neplătite, vai 


şi amar de viaţa lor. 
Împărăteasa î însă era o femeie cu inimă bună. Făcea ea ce făcea 


şi scăpa pe cîte un osîndit, dîndu-i bani pe ascuns pentru a-şi plăti 
birurile către împărăție. Cînd a băgat de seamă împăratul de cele 
ce infăpruia î împărăteasa, s-a mîniat foarte, și puţin a trebuit ca să 
n-o pună în lanţuri. 

Împăratul avea treisprezece fii. Și, ca un făcut, toţi semănau 
leit la suflet cu tată] lor. Şi nu e de mirare. Surcica nu sare departe 
de buturugă. Care mai de care era mai hapsîn, mai arțăgos, mai 
dornic de a avea cît mai mulți bani. Fiecare dorea să se îmbogăţească 
şi, dacă ar fi fost cu putinţă, chiar şi peste noapte. 

Într-un război, pe care l-a purtat cu vecinii de la miazăzi, îm- 
păratul a fost rănit de moarte. Simşind că i se apropie sfîrşitul, şi-a 
chemat odraslele, ca să le împartă averea. Împărătesei nu i s-a dat 
voie să intre în odaia unde bolea împăratul. Totul s-a făcut fără ca 
ea să ştie cum s-au rînduit lucrurile. 

După o bucată de vreme, împăratul cel rău a închis ochii şi 
copiii au rămas să-şi cîrmuiască partea de avere cum îi va tăia 
capul. De la început, cei treisprezece fii au și mărit birurile. Cum 
bogăţia şi setea de bani e soră bună cu invidia, fraţii n-au trăit prea 
multă vreme în pace. Fiecare din ei vedea partea fratelui mai mare. 
Începuseră chiar duşmăniile. Așa a mers un timp, după care lucrurile 
au luat altă întorsătură. Doisprezece din ei s-au vorbit să-l alunge pe 
cel mai mic, care primise pe lingă partea lui şi palatul împărătesc. 
Palatul era rivnit, pentru că era așezat chiar în mijlocul împărăției, 
durat pe un munte, iar înăuntru pereţii erau poleiţi cu aur şi bătuţi 
cu pietre preţioase. Mirşava faptă a fost săvirşită în toiul nopţii. Şi 
tot atunci au pus la cale împărţirea prăzii. Dar se vede treaba că nu 
s-au înţeles la împărțeală. Socotind fiecare că lui i se cuvine mai 
mult, s-au luat la ceartă şi n-a fost mult ca să se ciomăgească. 


27 


Cînd a văzut împărăteasa cît de păcătoşi sînt copiii cărora ea 
le-a dat viaţă, amarnic s-a mîniat. Cu inima strînsă de durere a rugat 
cerul să-i fie milă de bătrîneţile ei, să nu mai vadă şi să nu mai audă 
cîte văzuse şi auzise de la ei. Şi cerul i-a ascultat ruga. I-a prefăcut 
în stane de piatră acolo unde s-au găsit. lar momiile lor se văd şi 
azi presărate în jurul palatului, care se ridică asemeni unei cetăți 
deasupra împrejurimilor. 


DN COLŢII MORARULUI 


Deasupra Văii Prahova se ridică semeţe crestele Bucegilor, cu 
minunate forme, pe care natura le-a plămădit de-a lungul vremii. 
Calcarele şi conglomeratele s-au supus miinii dibace a sculptorului, 
care a modelaț opere inegalabile ca frumusețe. 

La marginea podului Bucegilor, acolo unde începe prăpastia 
cea mare, străjuiesc namile de piatră albă-vineţie, rînduite într-o: 
formă ciudată. Sînt „Colţii Morarului“. În jurul colţilor uriaşi stau 
bolovani mai mici. Cîtă fantezie a avut poporul care le-a dat acest 
nume ! Altul nici că li s-ar fi potrivit. 


x 


În vremea veche, veche de tot, exista pe Valea Prahovei o 
moară. Casa morii era pitulată undeva sub poala pădurii. Cît era 
ziulica de mare se putea auzi pînă hăt-departe ţăcăniturile şi huruie- 
lile morii. Dar la această moară n-a fost văzut nimeni care să intre 
cu căruţa plină de boabe şi să iasă cu saci de făină. Ce se întîmpla 
acolo nimeni nu ştia. Toată lumea se întreba ce e cu moara care stă 
ascunsă de ochii lumii şi nu-și deschide porţile. Au fost puși şi unii 
care să iscodească, să vadă ce se întîmplă. Zidurile de piatră ce în- 
conjurau moara erau de nepătruns. Taina morii nu era chip să se 
dezlege. Multă vreme a trecut, dar despre moara aceasta nu se afla- 
seră prea multe. Unii spuneau că macină vînt, alții că face surcele 
Şi cîte şi mai cîte nu s-au spus pe socoteala ei. Dar adevărul adevărat 
nu-l ştia încă nimeni. 

Într-o zi, o bucăţică de băiat, Ionică îl chema, mare cit o 
şchioapă, ducea mieii la păscut pe valea rîului. Cu băşul în mînă 
îndemna afiimalele să se mişte dintr-un loc în altul. Tot umblind de 
colo colo, numai iată că ajurige într-un loc unde apa Prahovei se 
abate de la drumul ei şi o ia repejor ca pe o ulucă, dar mult mai 
largă. Cum uluca era străjuită de blăni groase de brad şi mai înalte 
decît statul băiatului, acesta sărea mereu într-un picior, ca să vadă 
cum năvăleşte apa. Ionică a dus mieii la umbră și a pornit-o pe Jos. 
Dete de un mal de pămînt pe care stătea sprijinit jgheabul şi se urcă 
pe el. Încîntat de apa care curgea năvalnic, se aşeză pe o scîndură. 
Cum stătea el acolo şi plesnea cu băţul apa, făcînd să sară stropi în 
toate părțile, bucurindu-se de ploaia ce o isca, numai ce se iveşte 
plutind un trunchi de copac. Vru să-l prindă de o cracă, dar nu reuşi. 
Buşteanul se răsucea cînd într-o parte, cînd în alta, şi luneca o dată 
cu apa la vale, tot mai repede la vale. Ionică urmărea cu privirea buş- 
teanul care se pierdea în depărtare. După o vreme se auzi o huruială 
puternică, scîrţiituri şi trosneli asurzitoare. Din acea clipă moara nu 
se mai auzi țăcănind. Curios din fire cum era, şi-a alungat teama şi a 
fugit să vadă ce se întîmplase. Pe unde intra apa în ograda morii zi- 
dul era dat la o parte, ca o poartă. Ionică vru să vadă ce se petrece 
acolo. Dar se trase iute în lături. O namilă cît cinci oameni în înăl- 
ţime sprijinea roata morii. Cînd l-a văzut, o spaimă puternică îl în- 
fioră din creştet pînă în tălpi. O zbughi de acolo şi, uitînd de miei, 
ajunse într-un suflet acasă. 

Tătine-su îl luă la rost. 

— D-apoi bine, băiete, unde ai lăsat mieii ? 

Ionică tăcea. Faţa palidă a copilului arăta că fusese cuprins de 
O mare spaimă. 

— N-auzi, mă? 

Băiatul, suspinînd, spuse ca pentru el: 

— Acolo... 

Cît a încercat taică-su să-l facă pe băiat să scoată o vorbă, dar 
n-a fost chip. L-a luat cu binişorul, ba s-a mai şi burzuluit la el, dar 
degeaba. Într-un tîrziu, tatăl află de la copil un crimpei din ce făcuse 

şi ce văzuse în ziua aceea. Cum Ionică era un băiat care nu minţise 
niciodată, tatăl a luat de bun tot ce-i spusese. 

Lăsînd copilul în grija mamei, a plecat în sat să spună şi oame- 
nilor ce văzuse fiul lui. Cînd au auzit sătenii întimplarea, mai-mai 
să nu le vină să creadă. Unii chiar spuneau că i s-o fi năzărit copi- 
lului sau că vrînd să scape de pedeapsă că a pierdut mieii a născocit 
această, poveste. 

Oamenii au stat de vorbă pînă seara tîrziu. Toţi credeau şi nu 
credeau cele ce auziseră. Deodată un moşneag făcu semn cu mîna 
către oameni. 
| — Ja mai tăceţi odată ! Măi oameni buni, băieţaşul ăsta a avut 
dreptate. Voi n-auziţi că moara nu mai umblă ? 

“Toţi au ciulit urechile. Huruielile și ţăcăniturile morii nu se 
mai auzeau. 

A doua zi, mulţime mare de oameni se îndrepta spre poarta pe 
unde intră apa la moară. În vreme ce oamenii se îmbulzeau în ograda 
morii, iată că se iveşte şi namila cu pricina. Toţi au dat năvală spre 
el : Ionică, care iscodea peste tot, vesti mulțimii că în spatele morii 
se află o prăpastie aproape plină cu pulbere şi piatră sfărîimată. S-au 
dus într-acolo. 

Namila care sfărima piatră la moară era un zmeu rău la inimă 
ca toţi zmeii. El voia să astupe Valea Prahovei cu un zid, să facă 
acolo un iaz mare, iar pe oameni să-i silească să cumpere apă de la 
el, dacă nu voiau să moară de sete. 

Taina morii era acum dezlegată. S-au pornit oamenii, care cu 
bite, care cu furci sau cu topoare pe urma zmeului. Vrînd să scape 
cu viaţă, se făcuse nevăzut. Prea mult era norodul şi zmeul nu-i 
putea ţine piept. Mîniaţi pe zmeul care punea la cale atitea fărăde- 
legi, oamenii l-au urmărit toată ziua pe potecile muntelui. Sus pe 
creastă i-au dat de urmă. L-au împresurat și s-au năpustit asupra lui. 
Zvircolindu-se sub loviturile primite, zmeul cel rău şi nemilos și-a 
dat duhul. Cum urla, gura i s-a împietrit lăsînd să i se vadă dinţii 
ca nişte colți uriași, „pe care oamenii i-au numit „Colţii Morarului“. 

De atunci şi pînă astăzi apa Prahovei curge vioaie prin valea 
ei, dăruindu-se din belşug tuturor acelora ce locuiesc în satele ce se 
înșiruie ca mărgelele pe aţă. 

BABELE 


Scăpat de urcuşul greu şi obositor de pe valea Jepilor, ajungi la 
cabana Caraiman, care stă primitoare în gura vău. De aici șerpuiește 
o potecă peste podul Bucegilor. De o parte şi de alta a potecii se. 
înşiră bolovani cu forme curioase. În-această pustietate de piatră nu 
mai vezi nici un petec de pădure, nici măcar de arbori pitici sau 
tiritori, nu mai şipoteşte nici un izvor. Încotro îţi arunci privirea nu 
zăreşti decît spinări golaşe de piatră, creste care se înalță ca niște 
metereze la marginile Bucegilor. 

Deodată parcă cerul se deschide, lăsînd să se vadă pete de un 
albastru siniliu, clar şi sticlos. Lumina de miez de zi se revarsă dar- 
nică peste cele mai fantastice forme care apar ochiului pe culmea 
Bucegilor, peste inegalabilele ciuperci gigantice : „Babele“. 

Această imensitate de conglomerate, aşezate în pături ca foile 
unei cărţi, au fost mereu atacate de ploi şi de schimbările bruşte de 
temperatură la care nu au lipsit îngheţul Şi dezgheţul. Bucăţi, de la 
cele mai fine firicele de nisip, pînă la cele mai mari, ca pietricelele, 
au fost smulse de pe stanele de piatră prin puterea vîntului. Pe alo- 
curi au rămas doar plăci de piatră tare, care se sprijină pe un picior. 
Aşa au luat naștere „Babele“, minunate sculpturi ale naturii. 


x 


A fost demult, foarte demult, o nuntă mare, acolo jos în poiana 
de pe valea Ialomiţei. Nunta a ţinut trei zile şi trei nopţi, căci așa 
era' obiceiul prin partea locului. Norodul adunat s-a ospătat şi a 

dănţuit într-una. La masa mare cu nuntaşi rînduiți de o parte și de 
alta se aduceau într-una vin din cel mai bun, fripturi de miel, dar 
ce zic eu, miei întregi rumeniţi la jar stăteau tolăniţi pe masă. Cite 
bunătăţi nu erau ! 

Cînd s-a sfîrșit cea de a treia zi, nuntașii, mulțumind mirilor şi 
socrilor ălor mari, părinții băiatului, şi ălor mici, părinţii fetei, au 
pornit-o fiecare pe la casele lor. Flăcăii au apucat-o spre stînele de 
unde veniseră cu trei zile înainte. Fetele pe la treburile lor. Pilcuri, 
pilcuri se risipeau pe potecile intortocheate ale munţilor, ca să ajungă 
fiecare la casa lui. 

Au pornit să treacă de partea cealaltă a muntelui trei femei. 
Nu erau prea tinere ca să meargă repede, dar nici prea bătrine ca să 
nu se încumete să suie și să coboare brînele muntelui. Mergeau cu pas 
legănat, aşa cum merg de obicei femeile mai în vîrstă, vorbind ba 
de una, ba de alta. Fiecăreia îi venea mereu în minte felul cum petre- 
cuseră la nuntă. 

De la o vreme femeile aproape că nici nu mai vorbeau. Dădeau 
numai din cap încuviinţind, rar, câte ceva. Cînd au ieşit din pădure 
şi au luat muntele pieptiș, tustrele nu mai scoteau nici'o: vorbă. 
Mergeau şi tăceau. Au intrat în golul muntelui, unde iarba se aşterne 
ca O saltea moale și pe care calci cu grijă. ia 

Soarele scăpătase dincolo de pădure. Pe încetul se lăsa întu- 
nericul, care învăluia ca într-o ceaţă deasă toată natura din jur. 
Femeile zoriseră pasul, căci drumul pe podul cel mare al muntelui 
nu mai urca greoi, ci se aşternea neted ca în palmă. Pe încetul s-a 
înnoptat. N-a trecut mult şi s-a pornit un vînticel răcoros, care se 
înteţea. Norii fugeau pe cer de colo-colo. De unde mai înainte era 
senin şi se vedeau sclipirtd toate stelele pe cer, începuse să se înnou- 
reze. O ploaie măruntă se cernea din văzduh. Femeile au grăbit pasul 
şi mai mult, căci adăposturi nu se aflau prin preajmă. Cum mergeau 
ele zorindu-se una pe alta, numai iată că ploaia se înteţeşte. La înce- 
put mai puţin, apoi din ce în ce mai tare. Parcă se rupseseră norii. 
O adevărată ploaie cu găleata. De mers nu se mai putea merge. De 
aceea femeile au stat locului. A trecut un ceas, două, dar ploaia nu 

mai contenea. Erau ude pină la piele. Zgilţiite de frig şi umezeală, 
ele se înghesuiau tot mai mult una în cealaltă. Dar potopul acesta 
n-a fost de-ajuns. Deodată se porni şi grindina. Curgea piatra din 
cer în boabe mari ca ouăle de porumbel. Mii de lovituri, ca nişte 
ciomege, se abătuseră pe capul lor. Parcă cineva înadins le supusese 
la o asemenea caznă. 

A bătut grindina cu atîta răutate trupul bietelor femei, pînă 
cînd, disperate de tot ce înduraseră, au ridicat fruntea către cer şi 
miniate peste măsură l-au blestemat pentru nedreptatea ce o face. 
Iar ca răspuns la blestemul lor, grindina s-a pornit şi mai vîrtos să 
lovească trupurile fără vlagă. Una din ele a grăit cu glasul stins: 

— Este oare pe lume cineva care să ne scape din iadul ăsta? 

Atunci un fulger săgetă podul muntelui şi prin dîra de lumină 
se vedea venind spre ele însuşi Craiul munţilor, gonind pe un cal alb. 
Dindu-și seama că urgia ce se abătuse peste capul lor le-ar fi nimicit, 
Craiul s-a îndurat şi a curmat suferinţa nevinovatelor femei. A în- 
tins miinile deasupra capetelor lor şi, ca prin farmec, trupurile 
femeilor s-au înveșmîntat într-o mantie de piatră. Numai aşa au 
putut scăpa de urgia care s-a abătut asupra lor. 
+. Din noaptea -aceea stanele de piatră împodobesc podul Buce- 
gilor. 


OMUL 


Nu departe de Babele, la mai puţin de două ceasuri de mers, 
apare impunător şi masiv „Omul“. Cînd ajungi pe creştetul lui ple- 
şuv, te prinde parcă dorul de a te avînta ca păsările în zbor. Uiţi 
deodată de oboseala drumului, de necazurile care şi le-a dat groho- 
tişul de stîncărie sfărimată, nu voieşti să auzi de nimeni şi nimic. 
Vrei să sorbi necuprinsul, să vezi cît mai mult şi să iei cu tine minu- 
natele privelişti pe care să le păstrezi ca pe o comoară de preţ. 

Omul este cel mai înalt vîrf al Bucegilor (2507 m), cel mai fal- 
NIC şi cel mai plin de mistere. În jurul lui se avîntă în gol patru văi 
de un farmec neasemuit : valea Ialomiţei, Gaura, Țigănești şi Mălă- 
eşti. Cu multă vreme în urmă pe aceste văi, care se termină sus în 
frumoase circuri glaciare, înaintau greoi uriaşe limbi de gheaţă. 

Toţi cei care au ajuns aici au fost impresionați de vălmăşeala 
de bolovani care zac ca ruinele celei mai fantastice cetăţi despre 
care au auzit în minunatele basme ale copilăriei. În mylocul ruinelor 
stă „Omul“ bătut de ploaie şi viscol. Priveşte mereu la munţii care 
se ridică falnici unul din altul şi care străjuiesc depărtarea. 


bd 


S-a întîmplat odată, demult, foarte demult, cînd Soarele a co- 
borît din palatul său de jăratic aici, jos; pe pămînt. A coborit din 
înaltul cerului prinţul cu aripi de foc, să vadă .ce:fac şi cum trăiesc 
aceia cărora le trimite în fiecare zi căldură şi lumină. 


35 


Soarele, din cîte locuri a văzut pe pămînt, n-a ales altul decît 
pe acesta, cocoţat pe podul Bucegilor, ca fiind mai minunat şi mat 
încîntător' decît toate locurile minunate şi încîntătoare din cite cer- 
cetase. Aici, Soarele și-a clădit un palat pe cea mai înaltă creastă. 
Era un palat cum rar ai fi întîlnit altundeva, bineînţeles dacă ar f: 
fost cu putinţă să-l întîlneşti. Zidurile, pereţii, tavanele şi pardose- 
lile palatului erau îmbrăcate numai în piatră albă, lucitoare. Aproape 
te orbea dacă ai fi cătat într-acolo. 

După ce Soarele a terminat palatul, după ce l-a împodobit cu 
toate nestematele care se găseau pe vremea aceea, a început să cer- 
ceteze lumea de prin împrejurimi. 

În vale trăia un om tare necăjit. De cînd se ştia n-a avut mai 
mult de o colibă în care laviţa stătea acoperită cu o oală curată. 
O ţoală şi nimic mai mult. Dar nici ea nu era dintr-o singură bucată, 
ci adunate la un loc două, trei rămăşiţe de straie de diferite culori. 
Omul era tăietor la pădure. 'Toată ziulica lovea cu toporul trupurile 
vinjoase ale copacilor, să cîştige o bucată de piine. Dar câştigul era 
aşa de puţin, că bietul om n-a avut parte să-și cumpere niciodată în 
viaţa lui straie noi. Le peticea mereu pe cele vechi. 

S-a gîndit omul cum să facă, cum să dreagă, doar, doar o ieşi 
din sărăcie. Dacă a văzut că tăiatul lemnelor la pădure de dimineaţa 
pină seara tirziu, ba cîteodată şi noaptea pe lună plină nu-i aduce 
mai mult decit o strachină de linte şi un codru de mămăligă, şi-a 
luat lumea în cap şi a pornit-o unde-o vedea cu ochii. Pe drum multe 
necazuri s-au abătut asupra lui. Mai întîi a dat peste el un vînt nă- 
prasnic. De cîte ori trupul lui slab nu era gata-gata să fie rostogolit 
la pămînt şi aruncat ca un ciurlan undeva în prăpastie! Cînd se 
credea că a scăpat de vijelie s-a pornit o ploaie care l-a udat pină la 
piele. Dar omul nostru mergea înainte, tot înainte, căci de ascuns 
n-avea unde să se ascundă de urgie. N-a mers mult şi deodată ploaia 
s-a prefăcut în zăpadă. Înainta greu prin omătul care crescuse pînă 
peste genunchi. Frigul îi învăluise tot trupul. Nu mai simţea aproape 
nimic. Dar mergea înainte parcă ar fi fost chemat de cine ştie ce 
forță nevăzută. După luni şi luni de mers în necunoscut s-a făcut 

primăvară. Omătul a prins să se topească. Florile de primăvară ves- 
teau că vremea iernii a trecut, că frigul s-a ascuns prin văgăuni. 

A ajuns la casa unui gospodar, unde a cerut găzduire pentru o 
noapte. Dimineaţa, cînd s-a luminat, omul nostru şedea pe prispa 
casei şi se uita undeva în zare. Privind cerul a văzut cum Soarele 
nu mai şedea la locul lui, cum era învăţat să-l vadă în fiecare dimi- 
neaţă. ] se părea că un prinț îmbrăcat într-o mantie strălucitoare, 
cu aripi de foc, alerga spre pămînt. Deodată s-a oprit pe un virf de 
munte. Cînd a văzut această minune, omul şi-a luat traista şi a por- 
nit spre locul unde poposise Soarele, să vadă ce se întîmplă acolo. 
Pe drum îi veni în minte un gînd năstruşnic. Dacă o sta de vorbă 
cu Soarele, poate o avea norocul să scape de'sărăcie. Cu gîndul ăsta 
a pornit-o repede, din ce în ce mai repede spre palatul Soarelui, 
care 1 se arăta în zare în toată măreţia lui. Din păcate, în timp ce 
mergea, 1 se așezau în cale noi stavile. Se surpau munţii şi se prăvă- 
leau în prăpastie, se strica drumul şi nu mai putea înainta decît de-a 
bușilea şi mai ştiu eu cîte nu i s-au întîmplat în timp ce paşii îl pur- 
tau spre palat. 

Într-o seară, frînt de oboseală, a adormit buştean la rădăcina 
unui stejar. Peste noapte i s-a arătat în vis Crăiasa munţilor, care 
I-a spus că Soarele ar vrea să dăruiască împărăţia şi palatul său de 
pe pămînt celui mai vrednic dintre toți oamenii care se aflau pe 
atunci. Şi alesul era tocmai el. Dar împărăţia şi palatul i le va lăsa 
numai dacă va şti să-şi păstreze pînă la capăt încrederea şi cinstea 
care i se fac. Crăiasa munţilor i-a mai spus că duşmanii Soarelui îi 
vor pune tot felul de piedici pînă va ajunge la palat. Ei caută pe 
orice cale să pună mîna pe avere şi s-o stăpinească după pofta inimii 
lor. După ce Crăiasa munţilor i-a spus şi ce trebuie să facă ca să 
biruie toate greutăţile, s-a făcut nevăzută. 

Cind s-a trezit, omul a sărit în picioare şi a pornit-o la drum. 
Mergînd el aşa prin pădurea deasă, s-a întîlnit cu un balaur. Dru- 
meţul, scoţind securea de la brîu, s-a şi repezit la fiară. Dar în mînă 
nu mai era securea, ci un paloș de foc cu care a şi retezat unul din 
cele şapte capete ale balaurului. Cînd s-a repezit a doua oară, i-a 


37 


mai retezat două capete. Zvircolindu-se de durere, balaurul s-a fă- 
cut nevăzut în desişul de nepătruns al pădurii. Dacă ar mai fi stat 
locului, omul nostru n-ar fi pregetat să se avînte din nou asupra lui 
şi toate capetele i-ar fi fost desprinse de mătăhălosul său trup. 

A mai mers o bucată de drum şi la capătul unei poteci a ajuns 
într-o poieniţă unde se afla un ochi de apă. Pe marginea lacului se 
soreau ielele cele răutăcioase, dar nespus de frumoase. Cînd s-a apro- 
piat de lac, toate au sărit în jurul drumeţului ademenindu-l să le 
urmeze în împărăţia lor din fundul apei. Dar el nu prea știa de 
glumă. Le-a îmbrîncit într-o parte şi înșfăcînd grămada lor de straie 
de mătase şi-a văzut de drum. La aşa ceva nu se aşteptaseră. De 
aceea, ruşinate de întîmplare, nu s-au mai arătat în calea lui și au 
dispărut în fundul lacului. Dar n-apucă să scape de amăgeala ielelor 
că se 1vi un alt dușman. Un căpcăun uricios îi aţinea calea. Se abătu 
din mijlocul drumului pe marginea prăpastiei. Căpcăunul se ţinea 
după el. Într-un loc omul s-a făcut că se apleacă. Căpcăunul, urmîn- 
du-l îndeaproape, vru să pună mîna pe el, dar alunecă şi se prăbuşi 
ca un buştean în hăul ce se deschidea ca o gură neagră. 

Prin cite necazuri n-a mai trecut bietul om pînă cînd, în sfîrșit, 
a ajuns în faţa palatului. Nici nu-i venea să creadă. Stătea pironit 
locului şi se minuna. Nu cuteza să intre. Deodată poarta palatului 
s-a deschis larg. Păşi cu luare-aminte. În întîmpinarea lui venea în- 
suşi Soarele cu chip de prinţ, aşa cum îl văzuse el în dimineaţa aceea. 
Sus pe zidul palatului răsunau trompetele, iar jos un mare alai înso- 
ţea pe cel mai viteaz dintre viteji. 

După ce l-a ospătat cu toate bunătăţile, Soarele l-a îmbrăcat 
în haine strălucitoare şi i-a dăruit toată împărăţia. Se împlinea astfel 
cele ce-i spusese în vis Crăiasa munţilor. Și asta pentru că el a fost 
singurul om care a biruit toate greutăţile cîte i s-au aşezat în cale. 

Nu mult după cele întîmplate, Soarele s-a dus iar acolo sus, 
în cer. De atunci omul acela sărman, care n-a cunoscut îri viaţa lui 
decît amarul, stăpîneşte palatul şi împărăţia Soarelui, din care a 
dispărut pentru totdeauna sărăcia şi necazul. 


URLĂTOAREA 


În apropiere de Poiana "Țapului, pe şoseaua care merge spre 
Buşteni, se deschide o vale înverzită de pădure de fag și brad. Pereţii 
văii stau drepţi, îngustind drumul sau se dau mai la o parte, lăr- 
gindu-l. , 
De un perete al văii a fost prinsă o potecă, pe alocuri suspen- 
dată şi pardosită cu blăni de brad. Pe aici paşii te duc spre cascada 
Urlătoarea. Popular acest nume are acelaşi înţeles cu un pîriu care 
curge din înălţimea unui munte pe o pantă foarte abruptă, formînd 
deci cascada. Un hartan prăvălit din creasta muntelui ne stă în faţă. 
Îl ocolim. Un şuvoi de apă înspumată se aruncă prin ruptura mun- 
telui şi se prăvale la picioarele noastre. 

Aici nu mai auzi nimic. Parcă deodată ai asurzit. Urletul apei 
ne sileşte să vorbim tare, cu mîna pilnie la urechea vecinului. După 
ce s-a zdrobit în cădere peste stîncile de calcar vineţiu, roase de 
vreme, apa şiroieşte mai departe şi se amestecă cu Prahova. 

- 
, | ul 

Cu veacuri în urmă munţii cei falnici, cu păduri bătrîne de 
brad, erau în stăpînirea cîtorva boieri mari. Fiecare avea un munte, 
doi sau mai mulţi. Cu cît era mai bogat, cu atît avea mai mulţi munţi 
în stăpînire. În poiene şi pe pajiştile munţilor păşteau nenumărate 
turme de oi. 'Turmele erau tot ale boierilor. Ei stăpîneau totul. Oa- 
menii de prin partea locului n-aveau nici un petec de pămînt. N-a- 
veau vite, erau săraci lipiţi pămîntului. 

La o turmă boierească ciobănea un băiat din Valea Prahovei. 
Îl chema Ilie. Şi fiindcă toată viaţa nu reuşise să agonisească nimic, 
cu toate că muncea din'zori şi pînă în noapte, Ilie s-a făcut cioban. 
Singura lui avere era o bită de corn, pe care singur și-o înflorase cu 
briceagul, şi un cîine lăţos, pe care îl ţinea pe lingă el cu toate că 
la stiînă mai avea încă vreo alţi şapte. Îl ţinea mai mult de milă, căci 
era slab de-l bătea vîntul, dar simţitor şi rău de mama focului. Nici 
O Jivină nu s-ar fi încumetat să se apropie de staul în toiul nopții. 
Ciinele era mereu treaz, dînd de veste ciobanului. 

Era într-o iarnă. Zăpada acoperise ca o saltea groasă toată 
faţa muntelui. Oile şedeau trase în staulul cel mare, care fusese ridi- 
cat la marginea unei prăpastii, pe unde se prăvălea în gol o apă. De 
jur împrejur, gardul de nuiele groase ferea oile de viscol. Cfinii 
alergau lătrînd, care de care mai tare, vestind cînd se apropia cineva 
de stiînă. Şi cu toate acestea, în acea iarnă au dat lupii în turma de 
Oi. Veniseră într-o haită mare şi se năpustiseră peste ulucile de 
nuiele. Au tăbărît cîinii peste lupi şi s-au Încăierat. Urlau fiarele, 
lătrau câinii, schelălăiau şi unii şi alţii. Era o larmă de nu se mai 
auzea nici în cer nici pe pămînt. S-au bătut cfinii cu fiarele hămesite 
pînă cînd într-un tîrziu le-au pus pe fugă. Cîinele acela lăţos, despre 
care ai fi crezut că s-a vîrît de frică undeva la adăpost, se bătuse aşa 
de voiniceşte cu lupii, că reuşise să răpună doi dintre ei. În vreme ce 
se mai lupta cu unul din lupi, care încă nu se gîndise că ar fi bine 
să spele putina cît mai are vreme, se ivi şi Ilie. În mînă ţinea, desigur, 
nedespărţita bîtă de corn. | 

Văzînd că lupul e vînjos, iar lăţosul lui dădea semne de obo- 
seală, ciobanul i-a sărit în ajutor. S-a rotit în jurul lor şi, cît ai clipi, 
a şi lovit jivina. În acelaşi timp şi-a îmbărbătat cu un fluierat cîi- 
nele. Deodată, scăpat din strînsoarea în care fusese ţinut, lupul a dat 
să fugă, dar, încolțit cum era, s-a repezit în pieptul ciobanului. 
Acesta nu avusese decît o fărimă de vreme să se tragă un pas într-o 
parte, altfel fiara l-ar fi dărimat. Văzînd primejdia care se abătuse 
peste capul stăpînului, credinciosul animal se avîntă spre lup şi-l 
înşfăcă de ceafă. Lupta se dădea acum cu mai multă putere ca îna- 

inte. Dar ciobanul aproape că nu putea face nimic de teamă să nu-și 
ucidă cîinele. Ceilalţi lupi, care nu fugiseră prea departe, s-au întors 
şi ei la stînă. Urlete de spaimă şi durere se auzeau pînă în înaltul 
cerului. Primejdia era mare. Atunci lăţosul a luat-o la fugă. Şi după 
el fugeau urlînd toate jivinele. Şi cum prăpastia nu era departe, 
cîinele s-a aruncat în jos, atrăgînd după el toate fiarele cite se adu- 
naseră. După aceea s-a aşternut o linişte ca de mormiînt... 

Multă vreme a trecut de la întimplarea aceea. Ilie suferea mult 
din cauza pierderii celui mai credincios tovarăș. Adesea, cînd îl 
prindea dorul, se ducea la locul unde lăţosul lui s-a azvîrlit în pră- 
pastie împreună cu toţi lupii, pentru a-i salva viaţa. Şi astăzi oame- 
nii care cunosc povestea se duc în acest loc. Dar acolo nu se mai 
vede decît aceeaşi apă, care cade în gol. cu un zgomot asurzitor. 


VIREUL CU DOR 


Marginile Bucegilor se lasă în pante repezi, prăpăstioase. În- 
tr-un singur loc suprafaţa muntelui se ridică pe neaşteptâte în formă 
de pisc. Acesta este Vîrful cu Dor, ce apare ca un nod puternic 
dacă-l priveşti din Valea Prahovei. Dar dacă ochii cată spre el din 
celelalte părţi, se înfăţişează ca un gurgui sau dom, ce tronează peste 
vastele întinderi de piatră. Acolo unde marginile domului se împreu- 
nă cu faţa Bucegilor încep să şerpuiască minunate brîne, se deschid 
şei sau apar poliţe de piatră, care stau suspendate spre Valea Pra- 
hovei sau spre cheile înguste ale Ialomiţei. 

Urcuşul spre Virful cu Dor începe din Sinaia. Poteca merge 
printr-o pădure încîntătoare. După un timp copacii sînt din ce în 
ce mai rari, pînă ce drumul iese la lumină în păşune şi fineaţă de 
munte. Cu cît sui spre virf, cu atît apare mai limpede forma lui de 
piramidă triunghiulară. De sus, panorama cuprinde două feţe: una, 
Valea Prahovei cu case albe şi cu drumul de fier, ce şerpuieşte printre 
bătrîne ziduri de piatră, cealaltă, Valea Ialomiţei cu sălaşe, stîne şi 
tainica „Peşteră “. 


bs 
A fost odată ca niciodată. A fost o fată pe care o chema Tinca. 
Fată mai frumoasă şi mai harnică precum era ea n-ai fi aflat în tot 


satul. Şi avea Tinca un flăcău voinic şi înalt, cu sprîncenele stufoase, 
care-i intrase la inimă ca o săgeată de foc. Îl iubea ca pe ochii din cap. 

într-o toamnă, pe la culesul viilor, flăcăul i-a spus fetei în 
şoaptă : 

— Dragă fată, de acu vreau să-mi fii soție. 

— Drept să-ţi spun, abia aşteptam să începi tu vorba. Dar vezi, 
trebuie să vii să-i spui şi mamei. 

Tocmai de aici a pornit toată nenorocirea. Atît părinţii fetei 
cît şi ai băiatului trăiau în cea mai neagră dușmănie. S-au certat, 
s-au purtat prin judecăţi ani în şir. O blestemată de capră a intrat 
în grădina vecinului şi a stricat toate pătlăgelele, varza, şi a rupt 
toți porumbii de pe lîngă uluci. Tatăl fetei a cerut socoteală vecinu- 
lui pentru paguba pricinuită, dar tatăl băiatului nici n-a vrut să 
audă. La început nu şi-au vorbit, nu şi-au mai dat bineţe. Mai apoi 
s-au luat la harţă şi de aici necazurile s-au ţinut lanţ. 

Cînd băiatul s-a înfățișat în faţa mamei fetei, aceasta i-a întors 
spatele. El nu s-a îndîrjit, ci smerit, ca în faţa unei mame, i-a spus 
tot focul inimii. Atît i-a trebuit femeii. De atunci Tinca n-a mai 
putut să-şi vadă iubitul, căci mamă-sa ştia să-şi zăvorască bine odo- 
rul. La fel făceau şi părinţii băiatului. Stătea ditamai flăcăul în 
ogradă. Nu ieşea să schimbe o vorbă cu alţi flăcăi din sat, să-şi mai 
spună ba de una, ba de alta. Nici la horă nu mai mergea. 

Într-o duminică dimineață, pe cînd părinții lui erau duşi la 
tirg, flăcăul şi-a luat bocceaua şi pe aici ţi-i drumul. A plecat spre 
munte, la stîna unde era cioban un frate de-al lui tătîne-su, om cu 
multă judecată. Cum mergea el spre virful muntelui, l-a prins obo- 
seala şi s-a oprit într-o pajişte. În vreme ce şedea tolănit pe iarbă, 
cu faţa spre cer, i-a apărut în minte Tinca cea frumoasă. O vedea 
parcă la fereastră, cu ochii plini de lacrimi. După ce a stat aşa o 
vreme, giîndind la necazul fetei şi al lui, flăcăul a sărit în picioare 
şi a pornit-o spre stînă. 

Cînd l-a văzut unchiu-său a holbat ochii. Băiatul era tare abă- 
tut. Flăcăul i-a povestit de-a fir-a-păr tot ce se întimplase. 

— Al naibii om s-a mai făcut şi tătine-tău, zise unchiul cu 
necaz. Se ridică apoi de la locul lui, trase sumanul pe spate şi fără 
să spună ceva ieşi afară. 

A stat flăcăul la stînă toată toamna, aşteptind-o acolo pe fată 
şi trimiţindu-i vorbă. Dar ea nu venea. Cînd au căzut primii fulgi 
de zăpadă şi ciobanii au pornit cu, oile spre sat, s-a dat şi veste că 
turcii au năvălit în ţară. Se adunau flăcăii şi chiar şi cei mai bătrîni 
în cete. Alături de ceilalţi a pornit-o şi flăcăul la oaste. 

Într-un tîrziu, fata a scăpat de acasă și a pornit să-și caute 
iubitul. A bătut cale lungă pe poteci de munte, dar băiatul nu se 
afla nicăieri. Cînd se îndrepta spre stîna unde socotea că l-ar putea 
afla, s-a oprit pentru o clipă să-şi tragă sufletul pe pajiște. Într-un 
mărăciniş a dat cu ochi de o batistă. Pesemne că o scăpase din 
buzunar flăcăul cînd trecuse pe acolo şi luată de vînt stătea agăţată 
într-o rămurică. Cînd s-a apropiat a recunoscut lucrătura. Era ba- 
tista pe care i-o dăruise flăcăului, cînd se întilniseră pentru prima 
oară la horă. A strîns batista la piept şi s-a pornit pe bocit. 

Cînd a ajuns la stînă a aflat de la băciţă că flăcăul nu s-a mai 
întors de la bătălie. Dar fetii nu i-a venit să creadă. 

L-a aşteptat luni şi ani de-a rîndul. Cînd scăpa de acasă, Tinca 
alerga la locul unde a găsit batista. Acolo se aşeza pe un bolovan 
parcă aşteptind pe cineva. După ce stătea o bucată de vreme cercetînd 
locul de jur împrejur, ochii i se umezeau şi o podideau lacrimile. 
Multe lacrimi amare pornite din dragostea ce o purta iubitului ei a 
vărsat Tinca. De cîte ori, furată de gînduri, nu se trezea suind pe 
poteca care duce în poiană ? Într-un tîrziu s-a stins şi ea din viață 
de dorul celui drag. 

Amintindu-şi povestea celor doi îndrăgostiţi, ciobanii ce-şi mînă 
turmele pe aici au botezat locul unde a găsit 'Tinca batista și unde 
şi-a aşteptat flăcăul vărsîndu-şi toate lacrimile de dorul lui, „Virful 
cu Dor“, ce se cheamă şi astăzi tot în acest fel. 


PEȘTERA IALOMICIOAREI 


La aproape 20 km de izvoarele Ialomiţei se află Peştera Ialo- 
micioarei, poate cea mai pitorească peşteră din toți Carpaţii de la 
miazăzi. 

În drumul apei, pe malul drept, s-a aşezat cocoloaşa Bătrînei, 
care a fost străpunsă de forţa rîului pe aproape 400.m. 

Intrarea în peşteră se face printr-o încăpere uriaşă, numită 
Mihnea Vodă. Mai în fund începe strinsura unui culoar întunecat, 
din care se deschide bolta lui Decebal. Urmează apoi o cădere de apă 
cu zgomot asurzitor, iar de aici un drum plin de peripeții. Fiece 
metru trebuie cucerit. Trecînd pe „La răspîntie“, unde sînt două 
lacuri cu apa limpede ca cristalul, ajungi la Grota Urșilor. Mai de- 
parte, prin Galeria apelor, printre coloane de stalactite şi a agite 
poţi ajunge la capătul peşterii, „La Altar“. 

Ajuns „La Altar“, la capătul unui drum în care ochiul a văzut 
minuni din cele mai rare, scăldate în lumina feştilelor, te aşezi Jos. 
Bei o căniță de apă rece ca gheaţa şi-ţi reimprospătezi forțele. 

x 

O poveste de demult spune că în pădurea din creierii munţilor 
trăia un crai. Cutreiera pădurea de dimineață pînă seara, veghind 
să nu se dea fiarele la căprioare, să nu năvălească răpitoarele asupra 


păsărilor cîntătoare şi mai ştiu eu cîte s-ar mai fi putut întîmpla în 
desişurile de nepătruns. Craiul îmbătrinise. N-avea copii. Dar iubea 

nespus de mult animalele paşnice și le ura în acelaşi timp pe cele 
răufăcătoare. Îndrăgea mai ales păsărelele frumos cîntătoare. Adesea 
se aşeza la rădăcina vreunui copac, pe mușchiul moale, şi asculta ore 
întregi cîntecul înaripatelor. | 

Într-o zi a găsit lîngă o tufă de mure o păsărică zgribulită. S-a 
apropiat cu grijă de ea. Păsărica nu s-a sfiit. A ridicat-o, a pus-o în 
podul palmei şi a privit-o cu luare-aminte. Părea să nu aibă nici un 
beteşug. Văzînd că e blîndă, Craiul a dus-o acasă şi a pus-o într-o 
colivie. La început păsărica nu cînta, mai apoi și-a dat drumul, de-ţi 
era mai mare dragul să stai și să o asculţi. De cum răsărea soarele și 
pînă la asfinţit, din gîtlejul ei ieșeau triluri nemaiauzite. Rareori se 
oprea şi se mai ospăta cu seminţe de cînepă, pe care Craiul avea 
grijă să i le pună din belşug i într-o ceşcuţă. 

După cîteva săptămîni, pasărea începu să-şi schimbe penele. 
În locul celor căzute apăreau altele, galbene. Parcă erau de aur, aşa 
de tare străluceau. A mai trecut o săptămînă, două, nouă... 

În timp ce Craiul bătea potecile pădurii, Zmeul, care-şi avea 
sălașul într-o văgăună, a intrat pe furiş în casă şi a luat colivia. 
Auzise el de pasărea măiastră cu pene de aur şi de cântecul ei neîn- 
trecut. Nu s-a lăsat pină n-a pus mîna pe ea. 

“Cind s-a întors Craiul, s-a dus ca întotdeauna la colivie. Dar 
ia-o de unde nu-i. Dispăruse cu pasăre cu tot. Necăjit peste măsură, 
s-a apucat s-o caute prin casă și prin ogradă. Colivia nu se afla 
nicăieri. A cercetat locul şi mai departe. Se depărta mereu de casă 
pină cînd, într-un tîrziu, a ajuns într-o vale. Merse în sus, pe firul 
apei, pînă a dat într-o poiană. Acolo se ridica un munte ca un 
perete. În perete se afla o deschizătură ca gura unei peşteri. Aici era 
sălaşul zmeului. Pe un bolovan stătea colivia în care era păsărica. 
A încercat Craiul să se apropie, dar n-a fost cu putinţă. Un ciine 
fioros stătea de pază. Cînd făcea un pas, dulăul ridica capul şi miriia 
înfiorător că ţi se făcea părul măciucă. Dar să-l mai fi auzit şi lă- 
trînd sau să fi fost slobod ? Noroc că era legat de un par... 

Atunci pasărea a prins glas, spre uimirea Craiului, care holbă 
ochii mari. În cîteva vorbe păsărica l-a rugat s-o săgeteze cu un 

plumb slobozit din puşcă. Cum să facă el una ca asta, cînd îi era 
milă şi numai să pună mîna pe ea, dar s-o mai şi omoare! Nu ! Asta 
nu era cu putință. Atunci pasărea s-a rugat şi mai înduioșător. Ţi 
se rupea inima auzind-o cum se ruga. 

Craiul n-a vrut să 'slobozească plumbul aducător de moarte. 
Dar, pînă la urmă, s-a înduplecat. A pus puşca la ochi. Lacrimi mari 
alunecau pe faţa lui cu brazde adînci. A tras. Unde a ajuns plumbul 
n-a mai putut afla, căci înspăimîntat de ce făcuse, a fugit acasă. 

Cînd a venit zmeul la sălaş a găsit pasărea moartă. A cercetat 
leşul şi, dacă a văzut că-i moartă, a azvîrlit pasărea cu colivie cu tot 
în prăpastie. Colivia s-a sfărimat în bucăţi. Dar pasărea încă nu 
murise. Fusese doar ameţită de pocnitura puştii. Cînd s-a izbit de 
pămint, pasărea s-a dezmeticit. S-a uitat într-o parte și altă şi, dacă 
a observat că nu e nimeni pe urmele ei, a pornit-o încet, încet spre 
marginea drumului. 

Citeva zile mai tîrziu, Craiul mergea pe o potecă săpată în 
peretele muntelui. Cum mergea el, numai iată că zăreşte lîngă un 
bolovan păsărica ce şedea cu aripile întinse şi se sorea. S-a apropiat 
de ea. A luat-o în mînă şi a privit-o uimit. Atunci ea a prins glas. 

— Craiule bun, m-ai îngrijit cum nu se poate mai bine cît am 
stat în colivie. Ai ascultat de ruga mea cînd furată de zmeu eram în 
mare primejdie. Ajută-mă şi de data asta să intru prin găurica asta, 
să mă duc sub munte în împărăţia mea. 

Craiul nu ştia ce să mai creadă. Îi asculta cu luare-aminte vor- 
bele de rugă. 

— Stringe-mă în palmele tale puternice, s-a mai rugat păsărica. 

Atunci Craiul cu inima cea bună i-a ascultat ruga. În timp ce 
strîngea trupuşorul ei firav, mfinile i s-au umezit, iar picăturile de 
apă le-a lăsat să se prelingă spre deschizătura muntelui. Pasărea cu 
pene de aur, care era însăşi Zina apelor, se făcuse nevăzută. 

Din bobiţele de apă ce s-au prelins de pe mîinile Craiului a luat 
naștere un izvor limpede ca cristalul, care s-a ascuns sub munte. 
Acolo, în adîncuri, apa a ajuns într-un palat pe care Zina l-a făcut 
mai mare şi mai frumos decît fusese înainte. Mereu îl îimpodobeşte 

cu cîte ceva, aşa cum â văzut Zina apelor podoabele din casa 
Craiului. 

Într-un tirziu a ieşit la lumina zilei, să-l caute pe Crai, să-i 
mulţumească încă o dată pentru tot ce făcuse pentru ea. Dar pe Crai 
nu l-a mai găsit. Cine ştie pe unde o fi plecat? 

Și de atunci şi pînă astăzi Zina își caută fără răgaz binefăcă- 
torul. 


PIATRA CRAIULUI 


Din nesfirşita lume a stîncăriilor, încremenite pentru vecie în 
coasta Carpaţilor, se desprinde unică în felul ei Piatra Craiului. 
Singuratică, impresionează ca o pasăre albă măsiastră prin măreţia 
formelor ei, neobişnuite. 

În bătaia razelor, scînteind orbitor, se desprinde din noianul 
frumuseţilor dimprejur, ca şi cum ar creşte din mijlocul lor. Pe 
oriunde te-ai urca spre lama imaculată de calcar a Pietrei ce se înalță 
la peste 2 000 m înălțime, fie pe Valea Birsei sau ocolind prăpăstiile 
Zărneştilor, fie prin alte părţi, deşi urcuşul e greu, uiţi de oboseală. 
În faţa ochilor se deschid mereu, ca dintr-o cutie a Pandorei, forme 
curioase, stranii, fantastice, de basm. La tot pasul apar stînci masive 
ca nişte contraforți, ce par a sprijini coasta verticală a muntelui. Şi, 
într-adevăr, pereţii sînt de o verticalitate ameţitoare. Pe stinci in- 
accesibile, prin crăpături, se ascunde catifelata floare de colţ şi gin- 
gaşa garofiță a Pietrei Craiului. 

Brinele „Pietrei“ ne poartă peste riurile şi cascadele de grohotiș, 
măcinate din roca sfişiată a muntelui. Încăpăţinate, ploile, vînturile, 
intemperiile sfărimă mereu calcarul şi-i dau drumul la vale. Şi tot 


de pe brinele săpate în pereţii drepți și ameţitori se vede scrijelind! 
norii creasta lungă de 22 km a Pietrei Craiului. 


j 
Se spune că în vremuri de demult, de cînd minte nu se: ţine, 
stăpinea aici Craiul munţilor. O mîndreţe de bărbat, cum nu se mai 

afla altul, dacă ai fi căutat peste mări şi peste țări. Era înalt de stat, 
cu umerii laţi şi bine legat la trup, purta chică lăsată în plete lungi 
pe spate, iar de sub spriîncenele.stufoase se iveau doi ochi mari, ageri 
şi negri. Craiul munţilor era de felul lui paşnic, liniştit, nu ca alți 
crai care una-două o porneau la luptă. Dar să-l ferească sfintul pe 
acela care ar fi cutezat să-i calce locurile fără voie, să-i facă vreun 
rău, cînd el nu supăra pe nimeni, că praf şi pulbere avea să se aleagă 
din el. 

A trăit Craiul munţilor în  țărişoara lui multă vreme, fără ca 
cineva să-i fi călcat pămîntul cu duşmănie sau să-l fi supărat cu vreo 
pricină oarecare. În împărăţia munţilor toţi își vedeau de. treabă, 
toţi făceau fapte demne de laudă, căci Craiul munţilor veghea la tot 
ce se întîmpla, ştia să dea poveţe şi să mustre pe cei care ar fi greșit, 
ca să nu mai greşească. 

De la o vreme, Craiul munţilor n-a mai avut tihnă. S-a găsit 
cine să rivnească la fericirea lui şi la bucuriile celor din jur. Așa se 
face că de la o vreme hotarele ţării încep să fie rășluite. Azi pietrele 
de hotar erau aşezate în locul unde de drept trebuiau să șadă, şi peste 
noapte dispăreau de acolo. Uneori erau găsite mult mai înăuntrul 
ţării, alteori nu se mai găseau de loc. Se întîmpla ca să dispară peste 
noapte izvoare cu apă cristalină, care fuseseră văzute cu o zi înainte. 
Alteori se aprindeau ca din senin bucăţi de pădure şi focul nu putea 
fi stins pînă ce totul nu se prefăcea în cenuşă. Nu o dată s-a întîm- 
plat ca să se prăvale un munte peste turmele care păşteau la poalele 
lui. Nu puţine erau necazurile care se abăteau' peste ţara unde stă- 
pinea bunul şi înțeleptul Crai al munţilor. 

Toţi se întrebau, se întreba și Craiul : cine o fi acela care le face 
atita necaz ? Ce dihanie s-a aciuat în preajma locurilor acelea şi 
scoate capul ca o viperă şi loveşte pe la spate : > 

Odată, mergind cu mare alai prin ţară, Craiul munţilor a ob- 
servat că drumul pe care a mers de multe ori s-a rupt. Într-o parte 
se deschidea o prăpastie fără fund. Altădată, îndreptindu-se spre 
miazănoapte, a aflat de la oamenii de acolo că le-au dispărut într-o 
noapte toate vitele. De atunci Craiul n-a mai avut hodină. Tilharul 
trebuia găsit, ca să dea socoteală, şi-a spus Craiul munţilor. 

La hotarul de miazănoapte se aciuase duşmanul cel şiret. Aici. 
îşi făcuse sălaş Căpcăunul cel hapsîn şi nemilos, mai mare peste 
duşmănie şi vrajbă, regele minciunii şi a nelegiuirilor. 

Văzînd nenorocirea care s-a abătut pe biata lui ţărişoară, Craiul 
munţilor a plecat pe urma Căpcăunului. Duşmanul trebuia pedepsit 
aşa cum se cuvine. După ce a bătut drum lung prin locuri pline de 
jale, Craiul l-a ajuns. Era o dimineaţă limpede ca toare dimineţile 
de vară. Simţind că e urmărit, Căpcăunul îşi căuta un loc nimerit, 
de unde să lovească şi totodată să fie cît mai bine ferit. Dar, cum 
Craiul era tare mîniat pe fărădelegile vrăjmaşului, nu se lăsa de loc. 

Lupta s-a dat într-o poiană pirjolită de flăcări, căci trebuie să 
vă spun că în urma lui Căpcăunul dădea foc la tot ce întilnea în cale. 
Şi a durat lupta între Craiul munţilor şi Căpcăun zi de vară pînă-n 
seară. Se strîngeau şi se trînteau de se cutremura tot pămîntul. Pe 
tot locul unde se trînteau nu mai rămăsese nici o palmă de pămînt 
neted. Se 1viră în timpul luptei numai văi şi dealuri. 

Spre asfinţit, Craiul munţilor obosise de-a binelea. De unde la 
început se băteau în trîntă dreaptă, acuma Căpcăunul încerca cu 
diferite şiretlicuri să-l răpună pe Crai. Îl înșfăcă odată pe Crai şi 
trintindu-l îl făcu una cu pămîntul. Rupse apoi un bolovan uriaş 
din munte şi tirîndu-l se pregătea să-l zvirle peste el. 

În vremea aceea, Zina norilor, care veghease la tot ce se întîm- 
plase, dindu-şi seama că sfîrșitul Craiului se apropie, începu să-şi 
adune norii în jurul ei. Și s-a pornit o ploaie cum nu se mai văzuse 
de cînd lumea prin părţile acelea. Stropii mari cădeau cu putere. Se 
părea că s-a abătut potopul pe suprafaţa pămîntului şi că totul are 
să se prăpădească. 

Căpcăunul, înfruntînd ploaia, venea cărînd bolovanul spre 
locul unde zăcea Craiul. Dar ploaia pe care Zina norilor a trimis-o 
pe pămînt era fermecată, căci lovind faţa Craiului l-a deşteptat din 
somnul morţii ce-i cuprinsese tot trupul. Săltindu-se în capul oaselor, 
se şterse la ochi ca după un somn adînc şi zărind primejdia care se 
apropia de el, sări ca ars în picioare. Se năpusti asupra Căpcăunului, 
îi smulse bolovanul din braţe şi-l trînti la pămînt. Bolovanul se pră- 

văli peste grumazul Căpcăunului, care urla de durere ca din gură de 
şarpe. Dar duşmanul încă nu fusese răpus. Atunci Craiul munţilor, 
adunîndu-și toate puterile, smulse un munte din locul lui și-l prăvăl 
peste Căpcăun, astupîndu-l. Urletul lui se auzea din ce în ce mai 
infundat, pînă se stinse cu totul. Cum fusese răsturnat muntele, 
rămăsese o parte ca o lamă de oţel la suprafaţă. De atunci locul acesta 
a primit numele de „Piatra Craiului“. Sub această piatră Craiul 
munților a îngropat pentru totdeauna răutățile pămîntului. 


„LA ZĂPLAZ“ 


În masivul Piatra Craiului a fost aşezată parcă de mîna omului 
o minunată sculptură. Este o ciudăţenie a naturii, care a modelat ca 
un mare şi priceput meşter acest minunat monument de piatră. La 
Zăplaz, Zăplazul sau Ulucele de piatră sînt nume pe care iubitorii: 
de natură le-au dat acestei opere pe care vîntul, ploile, îngheţul şv 
dezgheţul au lucrat-o pînă a căpătat forma fantastică pe care o are 
astăzi. | 

Pironit de veacuri în coasta muntelui, la 1640 m, Zăplazul 
apare în toată măreţia lui după un drum plin de surprize, care începe 
la cabana Plaiul Foii şi se avîntă pe valea Spirlei sau Birsa Tăma- 
şului. 


x 


Se zice că atunci cînd încă se mai plămădeau în vapa mării 
munţii pe care îi vedem noi astăzi, Piatra Craiului era stăpinită de 
uriași; Erau nişte fiinţe care semănau într-o oarecare măsură cu 
oamenii, însă nespus de mari. Închipuiţi-vă nişte elefanţi bătrîni 
aşezaţi alături de micuţele furnici. Cam aşa erau ei faţă de noi, oa- 
menii. Uriaşii aceştia îşi duceau viaţa prin aceste locuri şi nu făceau 
nimănui nici un rău. Tot pe aici îşi trăia viaţa tihnită cea mai fru- 
moasă dintre frumoasele pămiînturi, Zîna care în fiecare primăvară 
presăra un covor minunat, verde şi împestriţat cu flori. 

Venise vremea să-şi facă şi ea un rost în viaţă, dar Zina florilor 
nu se oprise încă asupra aceluia care avea să-i fie tovarăş. Vintul, 

care era şi el fecior de crai, îi tot dădea tircoale şi mereu se ducea 
s-o vadă în poiana plină de flori, unde îşi avea lăcaşul. Zinei nu-i 
plăcea felul lui de a se purta. Ba, de multe ori avusese de suferit din 
pricina lui. Cînd se mînia, rupea florile și dărima copacii. Nu o dată 
Zina florilor i-a spus cu frumosul să nu-i mai calce pragul casei. Dar 
cine să înţeleagă ? 

Azi aşa, miine aşa, pînă cînd într-o zi vintul s-a înfățișat în 
straie de sărbătoare la Zina florilor şi i-a cerut mina. Mare năpastă 
a căzut pe capul ei. Ce să facă? Să-i spună că alesul inimii ei este. 
altul ? La auzul unei asemenea veşti Vîntul s-ar fi mîniat rău. Praf 
şi pulbere s-ar fi ales din poienile ei. Totul ar fi fost pîrjolit. 

ȘI tot gindindu-se ce să facă, cum s-o scoată la capăt, iată ce-i 
trece prin minte : născoci un joc. Cel care va ajunge mai repede pe 
culmea muntelui avea s-o ia de soţie. Dar cu cine avea să se întreacă 
Vintul ? Numai Uriaşul cel iute de picior şi care era cel mai chipeș 
dintre toţi uriaşii ar fi fost în stare. 

Zis şi făcut. De cu zori, Zîna se duse undeva sus pe munte, ca 
să le arate locul pină unde aveau să alerge. Acolo se aşeză într-o 
poieniţă străjuită de namile de piatră. Jos în vale se afla Uriaşul cel 
iute de picior cu tot neamul lui. Acolo veni şi Vîntul cel fălos, cu tot 
alaiul său de la curte. Şi a început alergarea. Vîntul era mai sprinten, 
dar dragostea ce se înfiripase în inima Uriaşului cel iute de picior 
pentru frumoasa Zînă era atît de puternică, încît dintr-o săritură tre- 
cea peste bolovani şi stînci, ca cea mai sprintenă căprioară. Fugeau 
care pe unde puteau, ca să ajungă mai repede sus. Într-un timp se 
părea că Vintul va ajunge primul. Dar cînd mai făcu un salt, se 
afundă într-o pădure deasă şi se împletici printre frunzele copacilor, 
care prinseră a vui asurzitor. Atunci Uriașul cel iute de picior o tul 
pe cărarea dintre bolovani şi ajunse gîftind la locul unde şedea Zina. 
Vîntul nu se lăsă mai prejos. Se slobozi din păienjenişul de coroane 
al copacilor şi o porni spre creastă. Ajunsese prea tîrziu. Uriaşul cel 
iute de picior se așeză cu pieptul lui tare şi voinic în calea: Vintului. 

În zadar se mai zvircolea prin faţa uriașului, se izbea de stinci 
și bolovani, doar doar va putea prinde Zina. Aceasta, ocrotită de 

trupul uriașului, se strecură de partea cealaltă a muntelui în săla- 
şul său. 

Vintul plecă ruşinat spre ascunzătorile sale, de unde mai în- 
cearcă uneori să se abată pe la Zina florilor. Dar zăplazul, pieptul 
viguros al bărbatului ei o apără ori de cîte ori Vîntul încearcă să-i 
ofilească florile. 


CĂPRIORUL CRAIULUI * 


Un ţanc ascuţit și curajos vrea să împungă cu vîrful său bolta 
cerului. Aşa pare Căpriorul ce stă prins de marea lamă a Pietrei 
Craiului, sfidind parcă pe cei ce pun piciorul pe peretele său. 

De la cabana Plaiul Foii, paşii te poartă printre brazi şi piatră 
măcinată spre Cabana Ascunsă. Dar greul nu s-a terminat. Mai în 
sus, ajungi cu respiraţia întretăiată în Vilcelul Caprelor, la poalele 
peretelui de piatră. De aici se ridică zvelt Căpriorul sau Degetul lui 
Călineţ. Culmile din jur sînt o adevărată împărăție a caprelor negre. 
Ele ţopăie sprintene în jurul maimarelui lor, Căpriorul Craiului, 
care parcă te cheamă să-l vezi. Aceste locuri sînt totodată şi raiul 
cutezătorilor, care se avîntă pe pereţii drepți ai muntelui, spre cres- 
tele cele mai semeţe. 


x 


N 


A fost odată, că dacă nu ar fi fost nu s-ar fi povestit, a fostun 
Crai care avea în stăpînire un munte. Slujitorii i-au adus într-o zi un 
pui de căprioară pe'care îl găsiseră în pădure. Abia putea să se ţină 
pe picioare. Era firav ca toţi puii noi-născuţi. Avea botişorul mereu 
umed şi mereu umbla cu capul înainte, căutînd parcă să se aciuiască 
pe lingă cineva. Slujitorii făceau mare haz de bietul animal care se 
mișca de colo-colo în căutarea mamei lui, de care se rătăcise, 


* Căpriorul 'Craiului — aşa îi spun ciobanii bătrîni, care cutreieră de jur împrejur 
Piatra Craiului. Alpiniştii îi numesc după numele ce i l-a dar I. Ionescu-Dunăreanu: Degetul 
lui Călineţ. 

Cînd l-a văzut Craiul, a rămas tare încîntat de micul animal 
şi a dat poruncă să fie hrănit bine şi ocrotit, ca să nu simtă lipsa 
mamei. Ca să-i fie pe plac Craiului, slujitorii se întreceau care mai 
e care să aibă grijă de pui. 

Şi aşa a crescut mare la curtea Craiului Căpriorul care pînă mai 
ieri era doar un puişor plăpind şi fricos nevoie mare. Se împrietenise 
cu oamenii de la curte. Dar cea mai mare dragoste o avea faţă de 
Crai, care-l răsfăţa cu toate bunătăţile din câte sînt pe lume. 

Era voinic şi sprinten Căpriorul, şi frumos cum nu se mai văzuse 
altul. Coarnele ca un arbore, cu ramuri şi rămurele, îi împodobeau 
capul ca o coroană împărătească. Pe unde cutreiera Craiul, pe acolo 
se zbenguia şi Căpriorul. Pleca Craiul la munte, Căpriorul după el. 
Se afunda în pădure să se plimbe, Căpriorul îl întovărăşea. Şedea 
la masă, Căpriorul dădea uşa de perete şi apărea tam-nisam în toiul 
ospăţului şi se aşeza lîngă Crai. Începuse chiar să vorbească lumea 
de Crai. cum.că ar fi. fecior. de.căprioară şi că are dreptifrate pe 
Căpriorul.-care îi/şedea-mereu alăturea, 

ȘI aşa a trecut multă vreme... 

Între timp, Craiului i-a venit în-minte 0 idee năstrușnică. Ce-ar 
fi dacă lar lua la vinătorile'sale-de căprioare ? Avea la „ctirte, ce-i 
drept, şi ogâri care prindeau din fugă vînatul, avea” şi șoimi care 
urmăreau animalele, căci erau învăţaţi pentru asta. Dar Căpriorul 
ar fi fost cea mai bună momeală pentru animale. Așa a şi făcut. 
Cind mergeau la munte, Căpriorul începea să mugească, chemindu-şi 
fraţii. Acest lucru l-a minunat pe Crai. Au mers odată împreună şi 
după ce au ajuns într-o poiană, Căpriorul s-a oprit lingă un izvor 
şi a început să cheme la adăpat tot neamul căpresc. Și nu puţine au 
venit lîngă el. Altădată au mers pe cărări de piatră şi la fel s-a întim- 
plat. De fiecare dată profita Craiul, căci bietele animale nu mai aveau 
timp să fugă. Cădeau răpuse de săgețile pe care Craiul le trimitea 
fără greş. ) 

De la o vreme Căpriorul nu mai era în apele lui. Nu mai venea 
în preajma stăpinului, nu mai ieșea la vinătoare, iar atunci cînd era 
luat cu sila, stătea tot timpul trist şi supărat. Parcă era mut. Şi-o fi 

dat poate seama animalul că şi mama lui a căzut pradă măcelului. 
Poate şi fraţii lui au fost înfulecaţi cu poftă la ospeţele de la curtea 
Craiului. Ar fi vrut să fugă de la palat, dar acest lucru era peste 
putinţă. De aceea își petrecea zilele stînd departe de cei din Jur, 
privindu-i chiar cu teamă, cu dispreţ. 

Odată Craiul-s-a fălit în faţa unor prieteni, că va da un ospăț 
pentru care va vina douăzeci de căprioare. Pe masa ospăţului va 
pune şi cel mai minunat trofeu, coarnele celui mai frumos cerb. De 
toate acestea se pare să fi auzit şi Căpriorul de la curte. Într-adevăr, 
în ziua următoare Craiul a plecat la vîinătoare. În urma lui păşea 
încet şi tăcut Căpriorul. Deodată animalul, care stătea în preajma 
stăpînului, o zbughi pe o creastă stîncoasă. Un răget prelung umplu 
de vuiet toată valea. În jurul Căpriorului se adunară sute de capre 
negre şi căprioare tinere. Craiul se înveseli la faţă. Acum putea să-şi 
țină făgăduiala, ba chiar să o întreacă. Dar în loc să vadă venind 
spre el Căpriorul însoţit de fraţii și surorile lui, acesta alerga într-o 
parte, depărtindu-se. În urma lui fugea întreg neamul căpresc. Ajun- 
gînd la marginea unei prăpastii, Căpriorul se avîntă, fără ezitare, în 
golul de dedesubt. Şi toţi cei ce veneau în-urma lui au făcut la fel. 
Din păcate, Căpriorul şi-a zdrobit oasele cînd a sărit peste un ţanc, 
dar ceilalţi au fost salvaţi. 

Ruşinat că n-a putut să-şi țină făgăduiala, Craiul a plecat capul 
în faţa curtenilor. Locul de unde a sărit căpriorul, izbăvitorul nea- 
mului său, a fost botezat mai tîrziu „Căpriorul Craiului“, căci în 
acest loc şi azi caprele pot scăpa de flinta vînătorilor așa cum au 
scăpat şi atunci. 


ACUL CLEOPATREI 


Despărţiţi de fraţii lor într-o parte de apele Dimboviţei, în 
cealaltă de cele ale Oltului, munţii Făgărașului se înalță spre tăriile 
cerului ca o impresionantă forțăreaţă, cu vreo douăzeci de turnuri 
de apărare — piscuri între 2000—2500 m înălţime — zidite pentru. 
vecie din şisturi cristaline, granit şi calcare. 

Aici, în apropierea Negoiului — unul din cele mai semeţe pis- 
curi ale cetăţii naturale — stă împlintată de veacuri în spinarea 
muntelui o uriașă âşchie de stîncă. Privită din depărtare, pare un 
ac pe care gospodina, după ce a isprăvit de cusut, l-a înfipt în per- 
niță. Neobişnuitul ac de piatră este opera vîntului, îngheţului și dez- 
gheţului, care lucrînd cu stăruință de-a lungul a mii de ani, l-au 
despicat din stincile vecine, l-au rotunjit, l-au șlefuit fără încetare, 
dîndu-i forma de astăzi. Locuitorii acestor plaiuri îi zic Acul Cleo- 
patrei. Numele i se trage de la o legendă pe care bunicii o povestesc 
nepoților, iar cînd nepoţii ajung la rîndul lor bunici o povestesc şi 
ei mai departe. 

pd 


A fost odată pe aceste meleaguri o stină. Şi la stînă un cioban. 
Ciobanul acela avea o fată pe care o chema Cleopatra. Încă de mică 
a rămas copila fără mamă. A crescut-o taică-său, cum a putut, cu 
lapte de oaie, cu urdă şi caș. Anii au trecut şi Cleopatra s-a făcut o 
mîndreţe de fată, cu obrajii ca florile. de mac, cu ochii albaştri şi 
limpezi ca apele izvoarelor, cu părul bălai; împletit în coade lungi, 

pînă la călctie. Peste şase munţi se dusese vestea de frumuseţea el. 
Şi era de o hărnicie rară și de-o bunătate fără margini. 

Turmele de oi pe care le păstorea tatăl său erau ale unui boier 
bogat, hapsîn din fire şi sucit la minte. Cînd i se năzărea lui, dădea 
porunci care mai de care mai năstruşnice și vai de acela care nu se 
dovedea în stare să le îndeplinească. Astfel, într-o vară, tatăl Cleo- 
patrei primi poruncă 'să tundă toate oile din turmă, într-o singură zi, 
de la răsăritul soarelui pînă la asfinţit. Dacă nu-i va fi îndeplinită 
porunca întocmai, boierul avea să rînduiască alt cioban în loc. Bietul 
om a coborit degrabă în sat după ajutoare. Dar satul era pustiu. 
Toţi oamenii ieşiseră la muncă pe moșia boierului. Nu era vreme de 
pierdut. A pornit îndată spre satele vecine. 

În dimineaţa zilei sorocite, văzînd că taică-său nu s-a întors, 
Cleopatra a-pus mîna pe foarfeci şi îndată ce a răsărit soarele, s-a 
apucat de lucru. După o vreme se pomeneşte în faţă cu o bătrină 
îmbrăcată în strai negru şi cu un toiag în mînă. Se cam miră fata 
cum de nu băgase de seamă cînd a venit baba, căci, aşteptindu-l pe 
taică-său, fusese cu ochii pe drum toată vremea. Bătrina îi dădu 
bineţe după datină, apoi îi ceru o ulcică cu apă, că era însetată de 
atita drum. Cleopatra lăsă lucrul şi se duse. în tindă să-i aducă. Dar 
cofa era goală. O luă şi porni tot într-un suflet spre izvor. Se întoarse 
îmbujorată de alergătură cu cofa plină de apă proaspătă şi rece ca 
gheaţa. Bătrîna bău o ulcică apoi grăi : | 

— Pentru că mi-ai astimpărat setea, am să te răsplătesc. Scoase 
din sîn un smoc de lînă şi i-l întinse : 

“— Uite, lina asta are puterea să-ţi îndeplinească trei dorinţe. 
Bagă de seamă: numai trei. Așa că foloseşte-te de ea numai atunci 
cînd te vei afla la mare nevoie. Şi-acuma eu mă duc, că mai am de 
făcut multă cale. 

Pină să se dezmeticească, bătrina se făcuse nevăzută. Parcă o 
înghițise pămîntul. Ca să se încredinţeze că n-a fost o nălucire, şi ca 
să încerce puterea smocului de lînă, Cleopatra luă cîteva fire, le 
aruncă spre turma de oi şi zice : 


60 


— Doresc ca pînă la asfinţitul soarelui să pot isprăvi singură 
tunsul ! 

Şi în clipa aceea lina începu să cadă singură de pe oi, ca luată 
cu mîna, grămezi, grămezi. Iar oile, gata tunse, ieşiră din ţare în 
poiană, la păscut. La început Cleopatra se înfricoşă, dar mai apoi 
inima i se umplu de bucurie. Acum n-are decît să vină vătaful hap- 
sînului de boier. N-o să-i poată alunga de-aici ! Şi se apucă să cînte 
de răsunau văile şi să adune lina într-o singură grămadă. Atunci a 
sosit şi taică-său, cu vreo trei oameni pe care izbutise să-l găsească. 
Văzînd toate oile tunse şi Iîna într-o singură grămadă, nu le-a venit 
să-şi creadă ochilor. Cleopatra a scos din sîn smocul de lînă ferme- 
cată şi le-a spus tot ce se petrecuse. S-au minunat oamenii, a făcut 
ochii mari și vătaful, cînd a venit la asfinţitul soarelui să vadă dacă 
a fost împlinită porunca stăpinului său. Aşa a scăpat ciobanul de 
urgia boierului. 

Și-au păstorit'în pace turmele ciobanul şi frumoasa lui fată. 
Numai că n-au âvut parte prea multă vreme de viaţă liniștită. În- 
tr-o văgăună din creștetul Făgăraşilor îşi avea sălaşul un zmeu a 
cărui putere se afla într-o dulamă de fier înroşit. Se hrănea cu capre 
negre:-Zbura-pe deăsupra-ţancurilor, înşfăca din zbor-capta, o frigea 
pe loc în dulama lui şi-o mînca. Făcuse prăpăd printre bietele capre. 
De-atunci numărul lor s-a împuţinat aşa de mult. Într-o bună zi 
zmeul a, zărit-o pe Cleopatra şi s-a hotărit s-o fure, s-o închidă în 
văgăuna lui și să și-o facă nevastă. În aceeaşi noapte se strecură în 
odaia în care dormea fata, o luă în braţe şi zbură cu ea mai iute ca 
vintul pînă la văgăună. Cînd se trezi Cleopatra din somn şi văzu 
unde se află, se îngrozi. Zmeul îi spuse să nu cumva să îndrăznească 
să fugă, pentru că el simte și atunci o să fie vai de ea. Dar îndată ce. 
zmeul a plecat după capre, Cleopatra ieşi din văgăună şi încercă să 
se strecoare spre casă. N-apucă să facă decit cîțiva paşi. Zmeul prin- 
sese de veste și zburînd pe deasupra piscurilor scotea flăcări pe nări 
de minie. O luă pe sus, o duse înapoi în văgăună şi drept pedeapsă 
pentru îndrăzneală îi dete să coasă dulama care se desfăcuse la poale. 

— Pînă mă trezesc din somn, să fie gata ! i-a poruncit zmeul. 
Apoi s-a trîntit în culcuşul lui de frunze uscate şi-a adormit buştean. 

Biata fată nici nu se putea apropia de dulama de fier înroşit, 
așa de tare dogorea. Cum s-o coasă ? Atunci şi-a adus aminte de smo- 
cul de lînă fermecată pe care-l purta totdeauna în sîn. Luă din el 
cîteva fire, le aruncă peste dulamă şi spuse în șoaptă, să nu-l tre- 
zească pe zmeu : 

— Doresc să se răcească dulama ! 

Şi pe locurile unde căzuseră firele de lină se iviră îndată bolo- 
vani de gheaţă şi dulama se răci sfiriind. Sfirtitul îl trezi pe zmeu. 
Cleopatra tocmai isprăvea de cusut poalele dulamei. Cînd a simţit 
zmeul că dulama lui e rece, s-a îngălbenit ca ceara, căci aşa cum am 
mai spus, toată puterea lui se afla în căldura dulamei. S-a repezit spre 
Cleopatra s-o sugrume. Fata a luat-o la fugă. În apropierea văgău- 
nei, la vreo sută de pași, cînd s-o ajungă din urmă, fata a aruncat 
spre el cele din urmă fire de lină fermecată pe care le mai avea şi-a 
strigat cu glas tare: 

— Doresc să piară zmeul de pe faţa pămîntului ! 

Și atunci s-a petrecut un lucru nemaipomenit. Acul pe care 
Cleopatra îl aruncase o dată cu firele de lină se prefăcu într-un ac 
uriaş de piatră, care-l ţintui pe zmeu la pămînt. Apoi pămîntul se 
cutremură o dată şi acul se împlintă adînc în zzmeu. Se cutremură a 
doua oară și zmeul pieri îngropat în adîncul pămîntului. De atunci 
stă înfipt în spinarea muntelui Acul Cleopatrei. 


BÎLEA 


„Ochiurile de mare“ din munţii Făgăraş sînt acele minunate 
lacuri alpine cuibărite în căldările unor ghețari ce au existat în tre- 
cutele ere geologice. Aceste lacuri numite și iezere, tăuri sau călțu- 
nuri, împodobesc podul muntelui înveselind peisajul pietros, 

Între acesta, Bilea, de 46000 m?, este cel mai mare lac al 
Făgăraşului. Adîncimea lui nu depășește 10—11m. Cînd vîntul suflă 
cu putere, din verzuie cum este de obicei apa, se întunecă şi devine 
negricioasă. 

Într-o parte a lacului, o potecă de piatră te conduce la cabana 
Bilea, cochetă şi primitoare. Cabana a fost construită aşa fel ca din 
trei părți să fie înconjurată de apă. Din lac pleacă un piriu care în 
drumul său ajunge într-un loc unde muntele își rupe pantele, iar apa 
se avintă în gol, formînd o minunată cascadă de 60 m. Dimineaţa, 
cind soarele îşi trimite primele raze spre direle înspumate ce se sparg 
în miliarde de stropi, se realizează o simfonie de culori ce se reunesc 
într-un curcubeu de o rară frumuseţe. 

Din vremuri de demult despre lacul Bilea, ca şi despre altele, 
se povestesc minunate întîmplări. 


pd 


De mult, cînd pe pămînt încă nu apăruseră primii oameni, stă- 
pine peste toate cîte sînt astăzi erau două zîne: Zina Mării şi Zina 
Pămintului. Trăiau în bună vecinătate, ca două surori. Se ajutau 
una pe cealaltă, dăruindu-şi tot ce aveau mai bun şi mai de preţ. Se 

simțeau chiar fericite cînd una avea nevoie de cealaltă și nu precu- 
peţeau nimic ca să-şi poată fi de vreun folos. 

S-a întîmplat odată ca Zina Pămîntului să cadă greu bolnavă- 
Zile şi nopţi a stat Zina Mării la căpătiiul ei, alinindu-i suferința. A. 
făcut ca locul unde bolea Zina Pămîntului să fie mereu răcoros, să-r 
alunge fierbinţeala ce-i cuprinsese tot trupul. Dimineaţa şi seara îi 
trimitea o boare dătătoare de sănătate. Cu cîte nu i-a ajutat Zina 
numai să se înzdrăvenească mai repede. Cîte lacrimi n-a vărsat Zina 
Mării cînd surata ei era în grea cumpănă! Dar, după citva timp, 
Zina Pămîntului a părăsit patul de suferință. 

Şi vremea se scurgea în pace şi linişte. Nu se auzeau decit cu- 
vinte de mulţumire din partea Zînei Pămîntului, care nu ştia cum. 
să-i mulţumească. 

De la o vreme însă, lucrurile s-au schimbat. Zîna Mării, scor- 

nind, fel de fel de pricini, căuta să stea cît mai departe de Zina Pă- 
mântului. Nu se mai întâlneau dis-de-dimineaţă, ca să petreacă toată 
ziua împreună. Începuseră chiar să: nu-și mai vorbească. A trecut o 
lună, un an. Mulţi arâ s-au scurs apoi și cele două zîne se depărtau tot 
mai mult una față de alta. Zîna Pămîntului nu înţelegea ce se petrece 
cu vecina sa. Cine şi-ar fi putut închipui că două fiinţe, care s-au 
Impăcat așa de bine, care s-au ajutat în ceasurile cele mai grele din 
viaţa lor, ar putea să ajungă nu numai să-şi întoarcă spatele cînd se 
întîlnesc, dar chiar să nu dorească să se mai vadă ? Ba chiar să se 
duşmănească de moarte. 
» Zina Mării se schimbase mult. Să fi fost rea şi înainte? Să fi 
fost hapsînă, aşa cum se arăta acuma? E greu de spus. Dar, cum 
Nimic nu se naşte din senin, tot aşa şi Zina Mării nu s-a mai putut 
ascunde şi şi-a dat arama pe faţă. Cu vorbe mieroase a făcut tot 
ce i-a stat în putinţă ca să cerceteze toate ungherele împărăției Și Să. 
afle unde sînt păstrate cele mai însemnate din comorile cîte se aflau 
pe pămînt. Ş 

Cind a ajuns să ştie cîte comori are împărăţia pămîntului, când: 
a văzut cit de roditoare sînt cîmpiile, cîte nestemate sînt răsfirate pe 
munți şi văi, Zina Mării n-a mai avut linişte. Voia cu-tot dinadinsul 

ca toate aceste bogății să le aibă ea. De aceea, Zina Mării a pornit 
cu ură la luptă împotriva Zînei Pămintului. 

Milioanele de valuri loveau cu putere marginile împărăției, 
răşluindu-i hotarele. Dărimau cetăţile şi pătrundeau hoţeşte pe pă- 
mînt, jefuind tot ce găseau în cale. 

Cînd Zina Mării a văzut că Zina Pămîntului se poartă cu ea 
la fel ca mai înainte, cu blindeţe şi vorbă bună, a crezut că din 
slăbiciune face asta. Că îi este frică să se măsoare cu ea. Mai mult 
chiar. Într-o noapte întunecoasă s-au strecurat pe furiş în lăcaşul 
Zinei Pămîntului cîţiva oşteni din marea armată de valuri, cu gindul 
de a deschide poiţile şi a lăsa să năvălească apele în palat. Se gîndea 
Zina Mării. că făcînd această faptă va reuşi să-și supună surata, 
punînd mîna pe întreaga ei avere. 

Zina Pămîntului, care veghea la tot ce se întîmpla, a prins de 
veste. A ieşit din iatac şi, la un semn, slujitorii care se pitiseră prin 
locuri numai de ei ştiute au năvălit peste duşmani. Nici unul nu a 
scăpat. Toţi au fost prinşi şi aruncaţi într-o văgăună. Văzind Zîna 
Mării că porțile cetăţii n-au fost deschise, iar că cei trimişi de ea au 
fost prinşi, le-a sorocit să-şi ia adevărata lor înfăţişare, de valuri. 
Numa: astfel ar fi putut să se strecoare pe sub porțile cetăţii. Dar ma- 
lurile văgăunii erau prea înalte, așa că a rămas în fundul ei un ochi 
de apă sau „ochi de mare“, căci aşa numesc oamenii din partea locului 
lacul Bilea de pe creştetul Făgăraşului. 


ARMĂSARUL ŞI CLOPOTUL 


Mînîndu-şi apele spre Călimăneşti, Oltul se avîntă spre aval 
printre nenumărate coturi. Rîul înspumat se izbeşte cu furie de 
stînci înalte şi golaşe. Valea capătă un aspect sălbatic. Din loc în loc 
apa esțe străpunsă de spinările zdrenţuroase ale stîncilor şi bolova- 
nilor ce zac pe fundul văii. 

Pe unul din malurile Oltului stă împlîntată de veacuri o stincă 
pe care apa ploilor a sculptat-o într-o formă ciudată. Poporul a nu- 
mit-o „Armăsarul“, căci are înfăţişare de cal uriaş. La o depărtare 
nu prea mare de această stincă se află un loc unde apa se zbuciumă 
şi clocoteşte într-un zgomot asurzitor. Ai crede că se zbate un clopot 
uriaş. Acestui loc i se spune „La Clopotul“. Locurile au căpătat 
acest nume de la o întîmplare ce s-a petrecut cîndva... 


ps 


A fost odată o vreme cînd pe apa Oltului, minate de vint în 
sus şi în jos, pluteau corăbii cu pinze. Pe atunci rîul era mare şi bogat 
în ape, ca Dunărea în care se varsă. Pe aci trecea odată, venind din 
părţile Transilvaniei, o nemaipomenit de mare corabie, pe care se 
afla un clopot uriaş. 

Meşterii cei mai iscusiţi din părțile Braşovului adunaseră bron- 
zul din toată ţara şi făuriseră din el un clopot nemaivăzut ca mărime 
şi cu un dangăt ce se putea auzi cale de nouă poşte. Cu el avea să 
fie împodobită cea mai frumoasă dintre zidirile lui Neagoe Basarab, 
mănăstirea Curtea de Argeş. 

Cum plutea corabia purtată de vîntul dinspre munte, numai iată 
că se porneşte ca din senin un vînt năprasnic din jos, care dezumflă 
pentru o clipă pînzele corăbiei. Dar vîntul de la miazănoapte nu în- 
cetase să mai sufle. Şi nu contenea nici cel dinspre miazăzi. Trosneau 
parimele catargelor, se zguduia corabia împinsă cînd în josul, cînd 
în susul apei. Lupta dintre vânturi era aşa de mare, încît corabia 
trosnea din toate încheieturile. Cirmaciul abia putea ţine piept roții 
care mișca cîrma. Lupta cu vîntul să tot fi ţinut de la amiază pină 
la miezul nopţii. Pînă la urmă catargul cel mai înalt al corăbiei s-a 
rupt în două şi în căderea lui a smuls toate parîmele şi velele, arun- 
cîndu-le în apele învolburate ale rîului. În disperarea lor, oamenii de 
pe corabie au început să strige după ajutoare la cei ce se strînseseră 
pe mal şi priveau cu strîngere de inimă la tot ce se întîmpla. Nici 
unul nu îndrăznea să se avinte spre larg, să lege corabia, ca apoi să 
fie trasă la mal. 

Lovită de valuri cînd dintr-o parte, cînd din cealaltă, corabia 
ajunsese ca o coajă de nucă în mijlocul talazurilor ridicate de vînt. 
Din mulțimea adunată se desprinse un tinerel fecior de pescar din 
partea locului, ce se avîntă în apa rîului călare pe un armăsar alb. 


Mult timp s-a luptat flăcăul cu valurile, pînă cînd, în cele din 
urmă, a reuşit să se agaţe de o parimă. Ajuns cu ea la mal, toţi cei 
de faţă au pus umărul să tragă vasul spre locul cel mai ferit de vînt. 
Corabia nu era prea ușoară. Capătul parimei a fost legat de pieptul 
animalului care trăgea. din răsputeri, îndemnat de stăpînul său. Dar 
vintul nu se lăsa de loc. Mîna corabia în sus şi în jos, împingînd-o 
tot mai mult spre mijlocul apei. 


Într-un tirziu, puterile tuturor sleiseră. „Oamenii mergeau pe 
lingă funie, dar de tras nu mai trăgea nimeni. Armăsarul ostenise şi 
el. Cum mergea pe malul bătut de valuri alunecă şi se poticni. Se 
opri pentru o clipă, sforăi prelung şi alunecă din nou. Şi atît a fost. 
Apele învolburate şi ucigătoare au înghițit credinciosul animal. 
Acum corabia nu se mai supunea decît puterii vîntului, care o mîna 
mereu spre adînc. Citeva clipe mai tirziu a pierit în valuri şi corabia 
cu tot ce se afla pe ea. În cădere spre fundul apei se auzi un dangăt 

care săgetă văzduhul. Clopotul se izbise de o stincă. Ajunse apoi pe 
fundul apei. 

Oamenii care fuseseră martori la cele întîmplate au botezat 
locul unde alunecase minunatul animal „Armăsarul“, iar acolo unde 
zace poate şi acum corabia, „La Clopotul“, pentru că atunci cînd se 
porneşte vîntul să bată cu furie se aude parcă între malurile Oltului 
un dangăt prelung și surd de clopot. 


BRAZDA LUI NOVAC 


Între cîmpia netedă ce se întinde în sudul Olteniei şi regiunea 
de dealuri de nord, şerpuieşte un impunător val de apărare. Acesta 
poartă în limbajul poporului numele de „Brazda lui Novac“, după 
numele unui iubit căpitan de oaste din armata domnului muntean 
Mihai Viteazul. 

Valul porneşte de la Dunăre, din dreptul satului Hinova, trece 
pe la Craiova şi ajunge la Olt între vechile castre romane Acidava 
şi Romula. De aici trece de partea cealaltă a rîului și ajunge la linia 
sudică ce uneşte oraşele Piteşti, Găeşti și Ploieşti. 

Ridicat probabil pe vremea împăratului roman Constantin cel 
Mare, valul avea ca scop să apere partea nordică a imperiului de 
repetatele atacuri ale popoarelor migratoare. În faţă, valul era pre- 
văzut cu un şanţ adînc, spre a-i mări puterea de apărare și a.opri 
atacurile date prin surprindere. 


A /. 


Din vremuri de demult se povesteşte că sus, în munţii Lotrului, 
își avea conac bătrînul Novac. Multe isprăvi făcuse viteazul căpitan 
de oaste în luptele cu turcii, care pe vremea aceea treceau deseori 
Dunărea şi prădau tot ce întâlneau în cale. Multe necazuri se abătu- 
seră pe biata "Ţară Românească. 

Era într-o dimineaţă. Soarele nu se ridicase nici de-o suliță pe 
cer. Ograda lui Novac se umpluse de lume. Auzind gălăgia de afară, 
Novac ieși în cerdac şi strigă cu glas răguşit: 

— Ce-i, oameni buni, ce s-a întîmplat ? 

Toţi au Strigat ca într-un glas : 

— Bade, iar au dat turcii în ţară, pradă totul în calea lor, ne 
iau copilele şi le duc în robie. 

Unul mai răsărit dintre ei făcu cîţiva pași şi se apropie de cer- 
dac. Îşi trase căciula pe-o ureche şi-i spuse : | 

—. Nu-i şagă, moşule, dă poruncă să năvălim în ei, că altfel 
pînă la apusul soarelui turcii vor fi aici. 

Novac nu mai scoase nici o vorbă. Puse mina streaşină la ochi 
şi privi undeva în zare. Se zăreau focurile străjilor pe dealuri, care 
vesteau primejdia. Clopotele bisericilor sunau prelung, înfundat. Și 
dangătul lor se revărsa prin aer, ușor, pînă la urechile lui Novac. 

Deodată bătrînul strigă ca un tunet la fiul său: 

— Gruio, dă paloşul şi nu uita buzduganul cu plăsele. 

Gruia, care era la numai cîţiva paşi de el, le zvîrli în braţele lui 
taică-său şi alergă la grajd. Scoase de acolo doi cai albi, gata înșeuaţi. 
Se urcă pe unul care necheza și făcea spume, că era tare nărăvaş. 

Sprinten, dar cu sînge rece, bătrînul cobora scara. Se făcu o 
linişte de mormînt. Numai clopotele săgetau văzduhul. Novac se 
apropie de cal, îl sărută între ochi, îl lovi peste crupă cu palma și 
puse piciorul stîng pe scăriţa şeii. Toţi flăcăii au sărit ca la un semn 
pe cai. Novac mergea cu calul la pas. Nu scotea nici o vorbă. Se 
gîndea. La ce ? Numai el ştia. Deodată se cutremură parcă de spate, 
trecu mîna pe la mustăţi şi strîngînd de frîu împinse călcîiele în burta 
calului. Ca o săgeată ţişni calul din mersul lui legănat şi domol, şi 
se aşternu pe fugă ca vîntul, ca gîndul. În urma lui, alergînd de zor, 
venea Gruia şi flăcăii. Dar bătrînul nici o vorbă nu scotea. Din cînd 
în cînd făcea doar semn cu buzduganul pe care îl ținea în mina 
dreaptă. Semnele lui erau uşor desluşite de voinici, căci nu era unul 
care să nu i le cunoască. 

Au gonit așa citeva ceasuri, pînă cînd în depărtare începuse 
să se zărească vilvătăile vînzolite de vînt. Ardeau satele. Era semn 


că turcii sînt pe aproape. Bătrînul Novac îşi domoli calul. Gruia se 
ţinea aproape. 

— "Tu pe aici, eu pe acolo, tună bătrînul. Ca la un semn, ceata 
se împărți în două. Lăsară în urmă cîteva sate care ardeau ca o torță. 
Deodată, într-o margine de sat, pe un tăpşan, le apărură în cale o 
mulțime de care turceşti învîrfuite cu cele ce jefuiseră de prin casele 
oamenilor. 

Ca un vifor, cele două cete au dat năvală în turci. Luaţi prin 
surprindere, şi din două părţi, înnebuniţi de gălăgia care se făcuse, 
turcii alergau buimaci care încotro. Pe unde îi ajungeau flăcăii îi 
căsăpeau. Zburau ţestele turceşti în dreapta, în stînga, desprinse de 
paloşe viteze. În învălmăşeală, Novac se depărtă de ceată. Lucrurile 
se mai limpeziră, dar Novac nu se zărea nicăieri. Într-un tîrziu se 
ivi şi bătrînul, purtind pe braţe un turc. Înainta greu. Şchiopăta. 
Ochii îi erau plini de lacrimi. 'Toţi ai lui amuţiseră. 

Ce se întimplase ? 

În timpul luptei, un turc care nu mai avusese timp să încalece, 
fiind surprins lingă două codane pe care le ţinea legate lîngă el, se 
repezi la Novac, îi prinse calul de friu şi-l înţepă cu lancea. Calul 
se prăvăli şi o dată cu el şi bătrînul. Se încinse atunci o luptă, că de 
multe ori bătrînul era gata-gata să fie răpus. Dar Novac ştia să ţină 
piept. De-ar fi rămas fără arme, tot ar fi găsit puteri măcar cu dinţii 
să muşte din bereguşul dușmanului. Dar turcul nu se lăsa. Era aşa de 
Voinic, că-i ţinea piept bătrînului mai dihai ca fiul său Gruia, cînd 
îşi încercau puterile între ei, aşa, în joacă. Într-un tirziu turcul obosi, 
dar lancea o potrivi bine în pulpa lui Novac. Crestat cum era, con- 
tinuă lupta. Singele se prelingea pe picior şi-i umplea cizma. Îndirjit, 
Novac a repezit buzduganul în capul turcului. Turcul cît un munte 
se prăvăli la pămînt. Văzînd dușmanul în nemişcare, Novac se apro- 
pie de el să vadă dacă e mort de-a binelea. Cînd se aplecă asupra lui, 
bătrînul înmărmuri de groază. În timpul luptei cămaşa turcului s-a 
zdrenţuit lăsînd să i se vadă o pată ca o cireaşă, pe umărul stîng. 
În mintea bătrînului, gîndurile i se învălmăşiseră. Cercetă pata cu 
atenţie. Da, acum era încredinţat că o cunoştea. 

Cînd fusese mai tînăr, nevastă-sa îi dăruise un copil. Primul lui 
copil pe care îl prăpădise de mic: turcii îl luaseră pe cînd Novac 

era plecat la bătălie şi nu-l mai văzuse niciodată. Băiatul, crescut de 
turci, n-avea de unde afla cine era adevăratul lui tată. Fiind din 
singe de viteaz, ştia a se bate. De aceea, a putut să ţină piept chiar 
Şi viteazului său tată. 

Purtîndu-și în braţe fiul, Novac se apropie de ai săi. 

— Gruio, tată, vino să-ţi vezi fratele mai mare pe care l-am 
UCIS cu mina mea. 

Toţi s-au dat înapoi şoptindu-şi : 

— S-a smintit bătrînul. Oare e cu putinţă ca un om ca el, cu 
mintea limpede, viteazul care i-a purtat în atitea bătălii să-și piardă 
mintea tocmai acum ? Nimeni nu găsea răspuns la întrebare. 

Pînă la urmă s-au încredinţat că cele spuse de bătrîn sînt ade- 
vărate. 

Şi se mai povesteşte că bătrînul Novac a înjugat douăsprezece 
perechi de boi la un plug şi s-a pornit să tragă brazdă ca să-și odih- 
nească în mormiînt fiul. A tras brazdă adîncă, împărțind Oltenia în 
două şi a pus în pămînt băiatul cu multă jale. A plecat apoi cu 
brazda mai departe de a trecut Oltul. 

— Brazda asta — spunea bătrînul plîngînd — să fie ca un zid 
în calea duşmanilor care vor imai încerca să ne mai prade ţara. 

Peste pieptul fiului care zace în mormîntul de sub brazdă, duş- 
manii n-au mai trecut niciodată. De atunci şi pînă astăzi ridicătura 
de pămînt, ca un val de apărare, se cheamă „Brazda lui Novac“. 


, GROTA CU ABURI 


În marea spintecătură prin care năvăleşte Cerna, malurile cal- 
caroase au căpătat forme ameţitoare. Riul coteşte de multe ori, scăl- 
dînd boturile de deal care-i aţin calea. Pe aproape 70 de km Cerna 
curge printre maluri împădurite, ce se întrerup din loc în loc, lăsînd 
poienile să se scalde în soare. Pe cursul rîului se înșiruie chei sălba- 
tice, iar pe pereţii abrupți se deschid mai jos sau mai sus hrube întu- 
necoase. Cea mai curioasă şi totodată mai tainică dintre ele este Grota 
cu aburi. Peştera se deschide pe un mal, în apropierea rîului, unde 
apar vilvătăi de aburi. Aceștia se formează atunci cînd apa, care 
clocoteşte în străfundul pămîntului, se ridică spre suprafaţă pe un 
fel de puț. De aceea în peşteră se intră destul de greu, căci aburul 
înecăcios este neprirhitor. 


x 


Se zice că demult, foarte demult, pe muntele Olimp din Grecia, 
își aveau lăcaşul toate zeitățile mari şi mici, care purtau de grijă 
pămîntenilor. Mai mare peste toți era Zeus, tatăl tuturor zeilor. 
Adesea el cobora pe pămînt, să vadă cu ochii lui ce se mai întîmplă 
aici Jos, între oameni. 

Într-o vreme, pe cînd Zeus umbla printre pămînteni, a poposit 
în prag de seară la casa frumoasei Alcmene. Primit cum se cuvine, 
strălucitorul oaspete a făcut gospodinei tot soiul de daruri. Dar 
dintre toate darurile pe care le-a primit Alcmene, cel mai mare a fost 
Că a putut da naştere celui mai viteaz dintre viteji, puternicului 

Heracle sau Hercules. Mama era în culmea fericirii. Căpătase dra- 
gostea nemuritorului Zeus, părinte a tot ce se întimplă atît în Olimp 
cît şi pe pămînt. 

După o bucată de vreme, Alcmene a înfăţişat copilul lui Amfi- 
tryon, bărbatul său. Era un copil deosebit de toți ceilalți. Creştea 
mai repede și era mai puternic decit toţi copiii de virsta lui. 

Lui Hercules, care semăna leit cu Zeus, îi plăcea să se zben- 
guiască toată ziua. Cînd s-a făcut mai mare, prin grija lui Zeus, 
Hercules a primit în dar o sabie de la Hermes, un arc şi săgeți de 
la Apolo, iar Atena i-a ţesut veșmintele cu mîna sa. Cît era ziulica 
de mare Hercules cutreiera pădurile în căutarea fiarelor, ca să-şi în- 
cerce puterea. Odată a fost întîmpinat de un leu fioros. În luptă, Her- 
cules l-a omorît. Apoi i-a luat pielea ca trofeu. Din pielea leului şi-a 
făcut un veşmâînt, de care nu s-a mai despărţit niciodată. 

„Şi anii treceau... 

Duşmănindu-l de moarte, vicleana Hera, care era soţia lui Zeus, 
a pus a cale tot soiul de urzeli împotriva lui Hercules. Voia cu orice 
preţ să-l piardă. Şi puţin a lipsit ca planurile nelegiuite ale Herei să 
se îndeplinească întocmai. 

O viaţă zbuciumată şi plină de necazuri s-a abătut asupra ace- 
luia care era socotit ca cel mai viteaz între viteji. 

De la o vreme Hercules simte că încep să-l lase puterile. Pe zi 
ce trecea mădularele îi erau prinse ca într-un cleşte și într-o zi a căzut 
bolnav la pat. Ani de-a rîndul a bolit fără ca nimeni să-i poată alina 
suferinţa, să-i găsească vreun leac, să-l pună pe picioare. Viteazul şi 
temutul Hercules era gata-gata să-şi dea sfîrşitul. Abia tirindu-şi 
picioarele, scîrbit de tot ce se intimpla în jurul său, Hercules îşi luă 
cele de trebuinţă și plecă departe, departe de ţara sa. 

Paşii l-au purtat către miazănoapte, dincolo de Dunăre, unde 
erau stăpîni dacii. E drept că prin aceste locuri, prin munţii şi văile 
pe unde trecea nu-l cunoştea nimeni şi cu cine se întîlnea nu-l prea 
lua în seamă. Aşa a poposit Hercules într-o zi pe înserat pe valea 
Cernei cea vijelioasă. Sfirşit de drumul ce-l făcuse, adormi într-o 

poiană pe malul apei. Cînd se trezi, soarele era de trei sulițe pe cer. 
În jurul lui, totul se înfățișa într-o haină altfel decît aceea pe care o 
lăsase în ţara sa. Munţii erau parcă mai înalți, pădurea mai veselă, 
apa lîngă care poposise era mai zglobie decit toate apele pe care le 
cunoscuse în lunga cale bătută piriă să ajungă aici. Şi cu toate că se 
afla de puţină vreme pe aceste meleaguri, începuse să se simtă bine. 
Parcă ar fi fost prin aceste locuri de cînd venise pe lume, parcă aici 
îşi petrecuse copilăria şi tot pe aici, pe undeva, într-o poiană, s-ar 
fi aflat şi casa părintească. Dar ginduri negre i se furișau în inimă, 
punînd stăpînire pe întreaga lui ființă. Şi tocmai despre suferințele 
îndurate nu mai voia să-și amintească. Ar fi dat orice să poată uita... 

- Sprijinindu-se în toiag porni cu pas legănat prin împrejurimi. 
Mare îi fu mirarea atunci cînd văzu că din pintenul de deal ce era 
în faţa lui se ridică nori albi. Parcă clocotea ceva acolo. Asemenea 
lucru nu mai văzuse niciodată. Îşi adună puterile şi porni într-acolo. 
Aci muntele se căsca şi din gura întunecoasă ieșeau vîlvătăi de aburi. 
Minat de un neastimpăr fără seamăn, Hercules pătrunse prin deschi- 


zătură în marea vaporilor de apă. Se aşeză jos şi alungînd norii în- 
tr-o parte cu mîinile, căuta să vadă ce se întimplă. Parcă se făcea 
că pe un cuptor uriaş, înroşit în foc, cineva toarnă apă. Mai alături, 
apa caldă din adincuri ieşea la suprafaţă. Bucuriîndu-se ca un copil 
de toate cîte le vedea, Hercules nici n-a bănuit cînd a trecut ziua şi 
s-a lăsat întunericul. Se ridică de pe bolovanul pe care şezuse. Parcă 
picioarele îl ajutară mai bine, parcă miinile se mişcau mai repede, 
încheieturile nu-l mai ţineau, trupul nu-i mai era greu ca înainte de 
a poposi pe aceste meleaguri. 

Uluit de cele ce i se întîmplase în ziua aceea, Hercules a mai 
poposit de cîteva ori în Grota cu aburi. Și tot mereu intrînd în grotă, 
tot mereu scăldindu-și trupul, î în baia aceea de apă şi abur, Hercules 
Şi-a recăpătat forţa şi vigoarea de mai înainte. 

Se mai spune că de atunci Hercules n-a mai plecat din aceste 
locuri niciodată. S-a însurat cu veşnic tînăra ze.ță Hebe, cu care a 
întemeiat un oraş care-i poartă şi astăzi numele, iar la Grota cu aburi 
au ridicat un altar unde aduceau jertfe în cinstea zeilor iubitori de 
oameni și dătători de sănătate. 

BALTA ZÎNELOR DIN CHEILE TURZII 


Un colţişor de rai din nenumărătele locuri frumoase ale patriei 
noastre. Sîntem în apropiere de oraşul 'Turda, pe valea pîriului Hăş- 
datele. Prin această vale se deschid, ca tăiate de o lance uriașă, 
minunatele chei ale Turzii. Privind malurile, parcă te prinde ame- 
ţeala. Pe o parte şi pe alta, pereţii albi de var sclipesc la soare. Petece 
din pădurea Mişchiului, pe un mal, se saltă pe trepte, privind spre 
crestătura ce se ridică pe celălalt. 'Trecem prin chei cu inima strinsă. 
La fiecare pas totul pare că se prăvale. Ziduri roase de vreme sprijină 
cu frunţile lor bolta cerului. Toată valea e plină de vuietul asurzitor 
al pîriului care se zbuciumă între maluri. Pe măsură ce înaintăm, 
cheile devin tot mai strimte. Într-un loc cerul aproape că dispare, 
așa de mult se împreună pereţii văii. Pîrtul se zvîrcoleşte şi spumegă 
izbind malurile cu furie. Deodată valea coteşte şi în faţă ne apare 
locul minunat de la Balta Zînelor. 


x 


Cică în vremea de demult coborau din înaltul cerului zînele 
cele frumoase aducătoare de noroc. Veneau mai ales cele tinere, să 
petreacă pe meleaguri pămiîntene, și totodată să vadă cum își duc 
viaţa oamenii. Din păcate, petrecerile lor nu durau prea multă 
vreme, căci mamele lor, zinele cele bătrîne, nevăzînd cu ochi buni 
joaca cu pămintenii, le chemau degrabă acasă. 

Într-o vară au coborit ca de obicei trei zîne surori. Au poposit 
într-un loc în care natura darnică a adunat toate frumuseţile pămîn- 

tului. Cum au ajuns aici, le-a venit în minte un gînd năstruşnic: 
să-şi ridice un: sălaş, ca să aibă, după cum spuneau ele, unde să tragă 
cînd vin pe pămînt. Şi de la gînd au trecut repede la faptă. S-au 
apucat fetele să lucreze cum se pricepeau mai bine şi, harnice cum 
erau, au ridicat în puţină vreme o casă mindră și frumoasă. Casa era 
aşezată într-o minunată vale, prin mijlocul căreia îşi mîna zglobiu 
apele un piriu de munte. 'Toată ziua, neavînd altă treabă de făcut, 
zînele alergau prin poienile însorite, cotrobăiau peste tot, ca să afle 
noi şi noi locuri minunate de pe pămînt. lar cînd seara se lăsa, cînd 
boarea cenușie a amurgului cobora alene peste sălașurile din jur, 
zînele, ostenite de atîta alergătură, şedeau pe prispă şi priveau la 
ciobanii care-și coborau oile spre staule. 

Aşa a trecut o bună bucată de timp. Mulţi flăcăi de prin partea 
locului ar fi dorit să stea în preajma lor, căci fete harnice ca ele rar 
ai fi întâlnit, iar de frumoase nici să nu mai vorbim. Erau doar zinele 
cele frumoase aducătoare de noroc. 


Într-o zi, fiecăreia din ele i-a căzut drag cîte un flăcău. N-a 
ştiut una de alta pînă în ziua cînd s-au dus să-i spună mamei focul 
care le ardea inima. Erau tare fericite de dragostea lor, mai ales 
pentru faptul că ele, trei surori, iubeau trei fraţi, toți unul şi unul. 
Numai mama lor, zina cea bătrină, n-a fost de loc fericită la auzul 
acestei veşti. S-a împotrivit chiar și măritişului şi, ca să le necăjească 
şi mai mult, nu le-a mai lăsat să meargă pe pămînt. Pentru că o zînă 
nu are altă menire decît să poarte noroc oamenilor şi numai atît. Dar 
să se mărite cu un pămintean era din cale-afară ! 'Toate erau mihnite 
de împotrivirea mamei. Şi dacă au reușit să mai coboare pe pămînt, 
se datoreşte faptului că au făgăduit că nu se vor mai întîlni cu 
flăcăii. 


Aflind de suferinţa lor, Zina apelor le-a sfătuit să coboare din 
nou pe pămînt, să meargă într-un loc numai de ea ştiut şi s-o aştepte 
acolo. Nu după multă vreme a venit în valea aceea şi Zina apelor. 
Bună la suflet cum era, Zina a topit cu puterea ei toate zăpezile de 
pe munte. Apa a început să şiroiască şi să se adune în vale. Cît ai 
clipi, locul unde se adunase apa s-a transformat într-o baltă mare şi 

adîncă. După ce totul s-a întîmplat după voia inimii sale, Zina ape- 
lor le-a sfătuit să se scalde în apa aceea. 

Fetele au făcut aşa cum le-a povăţuit Zina apelor. Dar apa era 
fermecată. După scăldat, zînele au simţit că sînt cu totul altele. Așa 
se face că într-o. zi, cu toate că au fost chemate de mama lor, fetele 
n-au mai prins aripi să zboare acasă, în înaltul cerului, ci au rămas 
pentru totdeauna pe pămînt. Deveniseră pămîntene la fel ca şi cei 
dragi lor. 

Într-un tîrziu, ciobanii şi-au adus miresele acasă. Balta unde 
zînele au devenit oameni ca şi noi se cheamă şi azi Balta Zinelor şi 
stă cuibărită în Cheile Turzii. 


SCĂRIŞOARA 


Bihorul este cel mai pitoresc masiv din Munţi Apuseni. Aici au 
fost strînse laolaltă toate tainele din lume, cele mai fantastice şi enig- 
matice forme, adevărate comori carstice. Zeci de hrube şi bolți, 
peşteri mari şi mici se deschid pentru a se lăsa cercetate, admirate 
şi scoase din bezna veşnică în care s-au vîrît. În faţa acestor neste- 
mate ale adîncurilor, cercetătorul are impresia că a intrat într-o 
minunată lume de basm. Una din aceste comori este peştera Scări- 
șoara. 

Aici poţi ajunge mergînd pe valea Arieşului prin valea Girdei 
Seci sau pe valea Urdincuşii. La Scărişoara sintem în inima Ţării 
Moților. 

Sub uri dîmb acoperit de o haină verde se deschide peştera. 
Coborîm o bucată în hău. Prin poartă năvălesc aburi ce se nasc din 
bătălia între căldura şi frigul adîncului. Intrăm într-o sală de o mo- 
numentalitate fără seamăn, pe a cărei pardoseală, netedă şi lucie ca 
sticla, se găseşte un adevărat gheţuş subpămîntean. 

Peste această împărăție tronează inima gheții veşnice, mai mîn- 
dră ca cea mai frumoasă catedrală din lume. Blocuri mari şi mici, 
turle şi cupole, coloane de gheaţă sclipitoare, lucie şi transparentă 
s-au adunat în gigantul de 50 000 tone. De la prima picătură de apă 
“pătrunsă aici şi care s-a sleit pentru totdeauna au trecut aproape 
3000 de ani. 

În adîncul peşterii, unde aerul e mai câld, picăturile de apă nu 
mai ajung să îngheţe. Aici s-au format stalactitele şi stalagmitele 

(multe se mai nasc şi astăzi) din calcarul pe care apa l-a cărat şi l-a 
depus. Lumea de piatră, într-o bogăţie de forme ca: pilaștri Și co- 
loane, buzdugane şi candelabre, melci, ciuperci şi ramuri, este colo- 
rată în argintiu, sîngeriu sau roz. Acestea sînt doar o părticică din 
minunatele podoabe ale Scărişoarei, cea mai frumoasă comoară, ce 
se ascunde în dedesubturile pămîntului românesc. 


+ 


Înainte vreme, prin aceste locuri era stăpînă Zina apelor. Era 
o fată frumoasă cum rar ai fi întâlnit în altă parte. Cit era ziulica 
de mare alerga ca o sfirlează de colo-colo prin minunatele locuri din 
împărăţia ei. Şi drept este că împărăţia, care nu era prea mare, era 
presărată cu tot felul de frumuseți. Munţii cu crestele golaşe strălu- 
ceau în bătaia soarelui. Pădurea de la poale fremăta legănată de vîn- 
tul .căldicel de la miazăzi. Peste tot erau izvoare cu apă cristalină şi 
rîuri care săreau zglobii din piatră în piatră. 

Zina apelor avea un castel aşezat undeva sub munte. În castel 
fuseseră adunate toate nestematele cîte se aflau pe fața pămîntului. 
Pe pereţi, pe tavan, pe pardosea, erau presărate tot felul de bogății, 
în toate formele şi culorile. Trăia fericită Zina apelor în împărăţia sa. 
| De la o vreme însă fericirea a început să se schimbe în necaz. 
Izvoărele au început să sece. La multe din ele nu se mai vedea nici 
locul unde apa își făcuse loc spre lumina zilei. De la o zi la alta 
văile rîurilor, care aveau apă din belşug, începură să piardă apa şi 
'mai tîrziu să sece de tot. Florile au început să se ofilească şi nu mult 
după asta să se usuce din lipsă de apă. Mureau florile, murea iarba şi 
nimeni nu ştia de ce. În zorii fiecărei zile Zina slobozea alte şi alte 
ape, dar pînă spre seară se făceau nevăzute şi dispăreau ca prin 
farmec. 

Văzind toate acestea, Zîna a pornit să bată drumurile împără- 
ţiei, cînd într-o parte, cînd în alta, în căutarea nelegiuitului care îi 
făcea atita rău. Într-o zi a văzut într-o poiană pălită de arșiţă urme 
tare ciudate. A cercetat una, două, nouă. Urmele se înmulţeau din ce 
în ce, cu cît se afunda în pădure. Zina apelor a tresărit. „Nu-i a 

bună“ şi-a zis în gînd. Urmele acestea le mai văzuse odată, dar asta 
fusese tare de mult. Cînd era copil cu obrajii bucălaşi şi se juca în 
poienile scăldate de soare, a scăpat ca prin urechile acului de mînia 
Căpcăunului. Dar trecuse multă vreme de atunci şi, din cîte auzise, 
Căpcăunul era bătrîn şi nu mai putea mînca oameni. Se mulțumea 
numai să facă rău, cît mai mult rău era cu putință, şi în primul rînd 
să sece.izvoarele. Parcă îl ardea în piept, că oricită apă ar fi băut, 
tot mai setos era. Zina apelor se dezmetici din toropeala gîndurilor 
ce o cuprinsese. Într-adevăr, urmele îi erau bine cunoscute. Căpcău- 
nul venise să-i calce iar pămînturile împărăției. Umblind mereu, Zîna 
apelor a găsit alte şi alte urme, semn că vrăjmașul era pe aproape. 

Mergînd de colo-colo, însetatul Căpcăun a ajuns la castelul 
unde se afla Zina. Străjile au dat de ştire. Dar Zina nici n-a avut 
răgaz să întărească intrarea în palat, căci vrăjmaşul s-a și arătat cu 
trupul său mătăhălos. Cînd l-a văzut, Zina apelor a fost cuprinsă 
de cea mai mare spaimă. Frica, care-i stringea ca un cleşte inima, n-o 
mai cunoscuse niciodată. Viaţa ei era în primejdie. Pe unde să fugă 
ŞI Cui să-i ceară ajutor ? Din castel n-avea pe unde ieşi. Şi chiar dacă 
ar fi avut, pină la suratele ei, care i-ar fi sărit în ajutor, era cale 
lungă. Ce să facă ? A prins Zina să-și sleiască apele care se aflau în 
juru-i şi o dată cu ele şi fiinţa sa dispărea. 

În zadar a vrut Căpcăunul s-o împiedice. În zadar i-a acoperit 
trupul cu mantia lui. Zina cea frumoasă se răcea tot mai mult, pre- 
făcîndu-se într-o bijuterie de gheaţă. | 

Căpcăunul cel setos n-a mai putut prinde nici măcar ultimele 
firicele de apă care alergau grăbite la stăpîna lor. Fusese învins pen- 
tru totdeauna. Nemaiavînd apă cu care să-și potolească setea care-i 
ardea sufletul, a murit. 

Trupul gingaşei şi dătătoarei de viaţă, Zina apelor, a rămas de 
atunci în castelul ei, ca o nestemată a adîncurilor. La suprafaţă, în 
primăvara următoare, surorile Zînei, izvoarele cristaline și pfraiele 
zglobii au prins din nou viaţă, 


CURCUBETA 


Scăldată de o parte de apele Crişului Negru şi de cealaltă de 
izvoarele Arieşului, ce curg prin imensitatea unei linişti profunde, 
culmea Bihorului, semeaţă şi puternică, este o adevărată minune 
plăsmuită de natură. | 

Deasupra spinării Bihorului se ridică spre înaltul cerului Curcu- 
beta de 1848 m, cea mai înaltă culme, aşezată parcă să vegheze 
împrejurimile. Privită dinspre Vaşcău sau Beiuș, Curcubeta ni se 
dezvăluie sub forma unui pepene uriaş. Dacă ai fericirea să priveşti 
de pe creastă împrejurimile masivului, ochii sînt încîntaţi de prive- 
lişti neasemuite. Nicăieri în alt colț de ţară nu se întîlnesc în mărun- 
taiele pămîntului atîtea bogății metalifere, din cele mai felurite. Pe 
seama bogățiilor din Munţii Apuseni s-au brodat cele mai frumoase 
legende. Să dăm glas uneia din ele. 


, + 


Demult, tare demult, a trăit prin aceste locuri un om bun la 
inimă, dar foarte necăjit din pricina sărăciei. Singura lui mîngiiere 
era Gavrilă, un băiat harnic şi tare inimos. De la tatăl lui a învăţat 
să meşterească lemnul. Aducea bușteni de la pădure şi cît e ziulica 
de mare cioplea cu barda fel de fel de cofe şi doniţi, de-ţi era mai 
mare dragul să le priveşti. Se dusese vestea peste șapte sate de fru- 
museţea lucrăturilor din lemn pe care le făcea Gavrilă. Cînd gătea 
mai multe, le ducea la tîrg, le vindea şi cu banii căpătaţi alerga la 
tatăl său, 

Zilele se scurgeau una cîte una. Bătrin ŞI bolnav, tatăl lui Ga- 
vrilă ajunsese la capătul puterilor. Într-o zi a închis ochii pentru 
totdeauna. 

Băieţaşul a rămas singur, fără nici un ajutor. Nu mai avea pe 
nimeni şi era tare necăjit. Nu mai avea nici cine-l dojeni cînd făcea 
cîte o poznă, nici cine-l mîngtia sau îmbărbăta cînd avea de făcut 
un lucru mai greu. Dar băiatul nu s-a descurajat. Mai virtos s-a 
apucat de treabă şi cu mai mult sîrg cioplea de dimineaţă pînă seara. 

Într-o zi află de la oamenii din sat că avea să fie un tîrg mare, 
sus pe vîrful muntelui. Băiatul se şi apucă de treabă, să gătească co- 
fele şi doniţele pe care le începuse. Le aranjă cu tot dichisul. Cu o zi 
înainte de tirg le prinse pe toate cu o funie de cînepă şi o porni spre 
locul unde se ţinea tirgul, ca în zori să fie acolo. De dimineaţă se 
adunase o mulţime de oameni, cei mai mulţi ciobani de la stî- 
nele din jur. Forfoteau de colo pînă colo, în căutare de vase de lemn 
pentru lapte, pentru jintiță şi pentru multe alte treburi la stină. Cît 
ai clipi, Gavrilă tocmi marfa, o dădu şi cu bănişorii prinşi într-o 
legăturică pe care o vîri în sîn, porni grăbit spre casă. Pînă la căderea 
serii avea să fie în satul lui. | 

Merse o bucată de drum, dar, cum era tare ostenit, se aşeză la 
marginea cărării care ducea spre sat. Se întinse la umbra unui copac 
rămuros și de unde vru numai să se odihnească puţin, aţipi şi adormi 
de-a binelea. ” i 

În timp ce dormea, Gavrilă a visat cum Zîna norilor, care-și 
avea lăcașul pe muntele cel mare, s-a apropiat de el şi i-a spus: 

— Măi băiete, eu văd cît de mult te chinuieşti tu cu făcutul 
doniţelor, cum nu poţi merge şi tu ca ceilalți copii de vîrsta ta la 
şcoală, că. toată ziua roboteşti după lemne la pădure. De aceea m-am 
gindit să-ți dau un sfat. Apucă-te de bostănărie. Primăvara âi să 
semeni pepeni, vara ai să-i păzeşti să nu-i strice ciorile şi după ce-i 
vinzi poţi trăi cu banii cîştigaţi toată iarna. În acest timp o să umbli 
la școală, să înveţi şi să te luminezi. 

La auzul acestor vorbe, Gavrilă rămase uimit. Va putea oare 
să înveţe și el dacă o să semene primăvara pepeni ? Oare va aduna 

destui bani ca să aibă ce mînca peste iarnă ? Deodată îi veni un gînd 
şi întrebă pe Zina norilor : 

— Apăi, frumoasă Zînă, aş face precum zici, dar de unde să 
iau seminţe de pepeni sau dovleci, că pe la noi nici pomeneală de 
aşa ceva. 

Zina scoase din buzunarul mantalei în care stătea înfășurată un 
pumn de seminţe şi le dădu băiatului. Cînd Gavrilă se trezi şi sări în 
picioare, se pomeni că ţine în mînă seminţe de pepene pe care le 
vedea pentru prima oară. Se uită cu luare-aminte la ele şi le vîri în 
buzunar. 

A venit primăvara și Gavrilă, după spusele Zinei norilor, a 
săpat toată grădina şi a semănat-o cu pepeni. A mai venit şi o ploaie 
la vreme şi seminţele au prins.a încolţi. Cam la mijlocul grădinii un 
răsad creştea văzînd cu ochii. Dădu repede flori, apoi în loc de 
pepene se ivi un ghemotoc care semăna mai mult a dovleac. Băiatul 
îl privea şi se minuna. Tot felul de idei îi treceau prin cap. „Oare 
nu l-a înşelat Zina?“ Aceasta, aflindu-i gîndul, i se arătă într-o zi 
pe înserat. 

— Măi băiete, nu fi trist. la fă bine şi ai grijă mai mare de 
dovleac, că el o să-ţi fie de mare folos. După asta Zina se făcu 
nevăzută. 

Gavrilă, încredinţat că e aşa, stătea toată ziulica lingă dovleac 
privindu-l cum creşte, Și a crescut dovleacul mare, că atunci cînd 
s-a copt abia putea încape într-o căruţă. | 

Veni iarna, dar Gavrilă era tot mai necăjit Banii pe care îi 
luase pe pepeni nu-i ajungeau nici pentru mîncare. Dovleacul nu i 
l-a cumpărat nimeni, căci era prea mare. Atunci a găsit cu cale să 
spargă dovleacul, să-l coacă la cuptor ca să-şi astimpere foamea. 
Dar pe o felie, ce să vezi? În rînd cu celelalte seminţe stătea una 
mai mare, ce strălucea de-ţi lua vederea. Părea toată poleită cu aur. 
O luă cu băgare de seamă, o puse în basma şi o duse în casă. 


În fiecare zi cînd venea de a școală își arunca ochii pe poliţă, 
unde strinsese seminţele pentru semănat. 


— 

Veni şi multaşteptata primăvară iarăşi. Gîndindu-se băiatul că 
dacă din seminţele date de Zînă a ieşit un asemenea dovleac, ce avea 
să iasă din sămânţa poleită cu aur ! Fără să spună la nimeni se duse 
şi semănă seminţele într-un loc, la marginea satului. 

Și sămînţa vrăjită a răsărit, a crescut un curpăn mare. În toiul 
verii a înflorit şi a legat rod. La început era doar o măciulie cît 
pumnul. Dar pe zi ce trecea, creştea tot mai mare, cît o minge, cît 
roata carului, cît casa, cît satul şi creştea mereu de s-au minunat toţi 
oamenii care veneau să-l vadă. A crescut dovleacul cît un deal, şi 
mai apoi cît un munte. Cînd s-a copt bine, Gavrilă a chemat toţi 
oamenii din sat să-l spargă şi să-l împartă. Abia i-au putut face o 
gaură cât să încapă un om. Întîi a intrat băiatul, după el, unul cîte 
unul, tot satul, ba au mai venit şi oameni de prin satele din jur. 

Înăuntru ce să vezi? Minunea minunilor. Claie peste grămadă 
stăteau trîntite nestemate de tot felul. Pe pereţii dovleacului erau 
prinse boabe de aur şi argint. Tare greu le venea oamenilor să creadă 
că ceea ce vedeau nu-i o nălucire. Pină la urmă s-au convins de ade- 
văr. Căci dovleacul era o bogăţie fără seamăn, care l-a scăpat de 
sărăcie nu numai pe Gavrilă, ci pe toţi oamenii din sat, pe cei din 
satele din jur, pe nepoții Şi strănepoții acestor. 

De atunci şi pînă astăzi se scot multe bogății din măruntaiele 
dovleacului care s-a prefăcut cu timpul î într-un munte. Oamenii din 
satele răsfirate la poalele lui l-au numit Curcubeta, căci în graiul lor 
înseamnă dovleac. 

Inalt, cu fruntea semeaţă, Ceahlăul ne oferă posibilitatea ca pe vreme 
foarte senină, către asfințitul soarelui, să vedem de la 1904 m mai 


toată Moldova. 


„cornul de piatră al Panaghiei... stă meditativ și priveşte la cele 
ce se întimplă în jurul său. 


Pîrîul se zvircoleşte și spumegă izbind malurile cu furie. 
Deodată valea cotește și în faţă ne apare locul minunat 
de la Balta Zinelor. 


««Bilea... este cel mai mare lac al Făgărașului. 
Cind vintul suflă cu putere, din verzuie cum este de 
obicei apa, se întunecă și devine negricioasă. 


„minunatele podoabe ale 
Scărişoarei, cea mai fru- 
moasă comoară, ce se 
ascunde în dedesubturile 
pămîntului ţării noastre. 


Deasupra spinării Bihorului sz ridică 
spre înaltul cerului Curcubeta... cea 
mai înaltă culme, așezată parcă să 
vegheze împrejurimile. 


În împărăţia peste care domneşte vîrful Toaca nu se aude decît 
vuietul vîntului. 


Tigăile... opera ploilor și vînturilor ce rod fără încetare din trupul — 
muntelui, ni se prezintă în faţa ochilorca un tărîm dintr-o altă lume, 
o lume de basm. 


La capătul dinspre miazăzi al Carpaţilor moldoveneşti, acolo unde 
aceştia işi dau mina cu cei muntenești, se întinde la adăpost de 
biciuirea vîntului, vechea ţară a Vrancei. 


V 


Deasupra Văii Prahova... străjuiesc namile de piatră albă-vineţie, 
rinduite într-o formă ciudată. Sint „Colţii Morarului“. 


Piatra Craiului... În bătaia razelor, scînteind orbitor, se desprinde 
din noianul frumuseţilor dimprejur, ca și cum ar crește din 
mijlocul lor. 


Pironit de veacuri în coasta muntelui... 


Zăplazul apare în toată măreţia lui 
după un drum plin de surprize. 


„.«„în apropierea Negoiului...stă împlintată de veacuri -——— 
în spinarea muntelui o uriașă așchie de stincă... 
Locuitorii acestor plaiuri îi zic Acul Cleopatrei. 


Lumina de miez de zi se revarsă darnică peste cele mai fantastice 
forme care apar ochiului pe culmea Bucegilor, peste inegalabilele 
ciuperci gigantice: „Babele“. 


» Omul“ bătut de ploaie 
; și viscol... Priveşte mereu 
la munţii care se ridică fal- 
nici unul din altul şi care 
străjuiesc depărtarea. 

Urlătoarea... Un șuvoi de 
apă înspumată se aruncă 
prin ruptura muntelui și 
se prăvale la picioarele 
noastre. 


Dată a av ati. tamas: 


Virful cu Dor... se înfățișează ca un 
gurgui sau dom, ce tronează peste vas- 
tele întinderi de piatră. 


«Peştera lalomicioarei, poate cea mai pitorească 
peşteră din toţi Carpaţii de la miazăzi. 

